text:
WASHINGTON—
Kusawirirana pamusoro pebumbiro idzva remitemo yenyika riri kunyorwa kunonzi kuchiripo pakati pemapato ari muhurumende, kunyange hazvo pakaumbwa kakomiti kaduku kevamiriri vemapato aya kari kutarisa nezvenyaya iyi.
Izvi zvabuda pamusangano waitwa muHarare neChipiri, kunyange hazvo mutauriri wekomiti iyi, uye vari gurukota rezvebumbiro remitemo nemabasa eparamende, VaEric Matinenga, vachiti musangano wavo wafamba nenzira kwayo.
Musangano wepiri waitwa nekakomiti aka muHarare, unonzi watadza kubuda nezvisungo panyaya dzinonzi dziri kutadza kuwiriranwa pakati peZanu PF, nemapato maviri eMDC, zvikuru panyaya yekuti voenda mberi sei nezvakabuda kumusangano weSecond All Stakeholders Conference.
Zvinonzi zviri kutadza kuwiriranwa inyaya yekuendeswa kwemasimba kumatunhu, devolution, pamwe nenyaya yekuti zvizvarwa zveZimbabwe zvikwanise kuve zvizvarwa zvekune dzimwe nyika asi zvisingarasikirirwi nekodzero dzazvo.
Bato reZanu PF rinonzi riri kuda kuti nyaya idzi dzikurukurwe patsva, asi mapato eMDC ari maviri anonzi ari kuti kwete.
Kunyange hazvo paine kusawirirana uku, komiti iyi yasunga kuti isangane zvakare nemusi weChina paine tarisiro yekuti vamiriri ava vanenge vataurawo nevakuru vavo pazvinetswa izvi.
Hurukuro naVaEric Matinenga


c: text/html

text:
Mhumhi
Mhumhi (Wild dogs in English) imhuka yemusango inoita kunge imbwa yakapendewa. Mhumhi dzinowanikwa muAfrica chete mumasango asina miti yakawanda.
Mhumhi dzinokura kuita huremu hunosvika 18–36 kg. Pamapendekete dzinoreba kusvika 75cm uye dzakareba 75-140cm kubva kumusoro kusvika kubesu. Mumhi dziri kuchamhembe dzakakura kudarika dziri kuMabvazuva nekumadokero kweAfrica.
Kurerutsa Mutauro[chinja | edit source]
- Chiponerwo chadzo mhumhi kuti dzinovhima dziri danga. It's the nature of wild dogs to hunt in a pack.

robotstxt: allowed

filter: keep


text:
HARARE—
Munyori wekanzuru yeHarare, VaTendai Mahachi, vazivisa kuti bhanga reku China, re Export and Import Bank, richapa kanzuru yavo mari yechikwereti chemamiriyoni zana nemakumi mana ane mazana mashanu ezviuru zvemadhora mukati memasvondo maviri anotevera.
Mari iyi ichashandiswa mukugadzirisa mishina yemvura pamwe nepombi dzekufambisa mvura.
Vachitaura mamiriro akaita nyaya dzemvura muguta kukomiti yeparamende inoona nezvematunhu, VaMahachi vati mari iyi ichabatsira zvikuru mukuona kuti vagari vemuHarare vawana mvura nguva dzose.
Vati zvirongwa zvekugadzira nzvimbo dzinochenesa mvura pamwe nedzinofambisa mvura, zvichatanga mwedzi unotevera.
Vatiwo pane chikwata chekanzuru chiri kusimuka chakananga ku China kunotenga michina nezvimwe zvinodiwa pazvirongwa izvi.
Zvirongwa izvi zvinotarisirwa kupera mukati memakore matatu anotevera.
VaMahachi vati chikwereti ichi chichabhadharwa nevagari vemuguta. Vatiwo vanofungira kuti vanhu vachange vave kubhadhara mari yemvura kana vave kuwana mvura nguva dzose.
Pari zvino vagari vazhinji vanoti havawoni chikonero chekubhadhara mvura iyo ichigara isipo nguva zhinji.
Vaenderera mberi vachiti senzira yekuwona kuti munhu wese abhadhara mvura yaanoshandisa, kanzuru ichaisa mamita paimba imwe neimwe kana fakitori izvo zvichaita kuti vagari vatenge mvura yavanoda kushandisa vasati vashandisa mvura yacho. Vatiwo muchina uyu uchadzima kana mari inenge yabhadhara munhu yapera.
Pari zvino kanzuru iri kuwana mamiriyoni mana emadhora kubva pamitero yemvura pamwedzi. Vatiwo mari inosvika mamiriyoni maviri nechidimbu chemadhora inoshandiswa mukutenga mishonga yekuchenesa mvura, ukuwo miriyoni imwe chete yemadhora ichishandiswa kubhadhara magetsi.
Asi VaMahachi vayambira kuti kunyange hazvo vakaita zvese kugadzirisa zvigayo zvavo zvemvura nemapaipi, panotodiwa madhamu eKunzvi ne Musami kuti mumhu wese akwanise kuwana mvura yakakwana uye yakachena.
Asi havana kutaura kuti madhamu aya achatangwa kuvakwa rini uye kuti mari yacho iripo here kana kuti kwete.
Munyori mubazi rezvematunhu, VaKillian Mpingo, vatsigirana naVaMahachi vachiti madhamu eKunzvi neMusami ndiwo chete anokwanisa kupedza dambudziko remvura muHarare.
Zvichikadai, paramende yatadza kuzeya mutemo wezvesarudzo sezvange zvakatarisirwa sezvo gurukota rezvemitemo, VaPatrick Chinamasa, vasina kuunza mutemo uyu kudare sezvinodiwa nemitemo yeparamende.
Dare iri ragara kwemaminetsi gumi nemashanu ndokubva raparara.
Gurukota rezvebumbiro remutemo nemabasa eparamende, VaEric Matinenga, vati mutemo uyu hauna kuuya kudare sezvo pane kutaurirana kuri kuitwa zvichitevera chisungo chakabuda neSADC kumusangano wayo wekuMaputo, Mozambique neMugovera.
VaMatinenga vati vanotarisira kuti nyaya iyi ichapinzwa mudare neChitatu.


text:
Jesu ndiMwari here? Jesu akambotaura here kuti ndiMwari?
Mubvunzo: Jesu ndiMwari here? Jesu akambotaura here kuti ndiMwari?
Mhinduro: Jesu haana kumbobvira anzwikwa muBhaibheri achiti “Ndini Mwari.” Hazvirevi hazvo kuti haana kumboramba kuti ndiMwari. Ona mashoko aJesu ari pana Johani 10:30 “Ini naBaba tiri vamwe.” Ngationei zvakaitwa nevaJudha nemashoko Ake aya kuti tione kuti haana kuramba kuti akanga ari Mwari. Vakaedza kumutema nematombo nemhaka yemashoko ake. “. . . nokuti iwe, munhuwo zvake, unozviti uri Mwari”(Johani10:33). VaJudha vakanzwisisa zvairehwa naJesu chaizvo—kuti akanga ari Mwari. Ona kuti Jesu haarambi kuti iye ndiMwari. Jesu paakati “Ini naBaba tiri vamwe” (Johani 10:30), Aiedza kuti iye naBaba ndeverudzi rumwe. Ona zvekare zvinotaurwa naJohani 8:58. Jesu akati “Abhurahama asati azvarwa ini ndaivapo!” VaJudha pavakanzwa mashoko aya, vakanhonga matombo vakada kumuuraya vachiti ainge amhura Mwari, sezvaitaurwa neMutemo waMosesi (Revhitiko 24:15).
Johani anozotsanangura neimwe nzira mashoko acho achiti “Shoko rakanga riri Mwari” uye kuti “Shoko rakava nyama” (Johani 1:1; 14). Magwaro aya anoratidza kuti Jesu ndiMwari akava munhu wenyama. Mabasa 20:28 inotiudza kuti “Fudzai kereke yaMwari, yaakatenga neropa rake pachake.” Ndiani akatenga kereke—kereke yaMwari—neropa rake pachake? NdiJesu Kristu. Mabasa 20:28 inoti Mwari akatenga kereke Yake neropa rake pachake. Saka Jesu ndiMwari!
Mudzidzi Tomasi akataura izvi maererano naJesu “Ishe wangu naMwari wangu!” (Johani 20:28). Jesu haana kumururamisa. Tito 2:13 inotikurudzira kuti timirire kuuya kwaMwari Wedu nemuponesi, iye Jesu Kristu. (Onawo 2 Petro 1:1) Pana VaHebheru 1:8, nezvaJesu Baba vanoti “Asi pamusoro poMwanakomana anoti: “Chigaro chenyu choushe, imi Mwari, chichagara nokusingaperi-peri, uye kururama kuchava tsvimbo youshe hwenyu.” Baba vanodaidza Jesu vachiti “Mwari” zvinoratidza kuti Jesu ndiMwari.
Muna Zvakazarurwa, ngirozi yakaudza Johani kuti anamate Mwari chete (Zvakazarurwa 19:10). Kakawanda muMagwaro Jesu anonamatwa (Mateo 2:11, 14:33, 28:9, 17; Ruka 24:52; Johani 9:38). Jesu haana waanorambidza kumunamata. Dai Jesu anga asiri Mwari, angadai akaudza vanhu kuti varege kumunamata, sezvakaitwa nengirozi yataurwa muna Zvakazarurwa. Pane mamwe mavhesi akawanda muBhaibheri anoratidza kuti Jesu ndiMwari.
Chikonzero chikuru chinoita kuti titi Jesu ndiMwari ndechekuti dai anga asiri Mwari, kufa kwake kwaisazokwanisa kubhadhara zvivi zvenyika (1 Johani 2:2). Chisikwa, dai Jesu aingova munhu asiri Mwari, chaisakwanisa kubhadhara chikwereti chisingaperi chaidiwa naMwari asingaperi. Mwari chete ndiye aikwanisa kubhadhara mubhadharo wakadaro. Mwari chete ndiye aikwanisa kutakura zvivi zvenyika yose (2 VaKorinde 5:21), kwava kufa, kwava kumutswa, zvichiratidza masimba ake pachivi nerufu.
Dzokera kupeji yekutanga yemutauro weShona
Jesu ndiMwari here? Jesu akambotaura here kuti ndiMwari?


text:
Uta neMuseve
Museve (arrow in English) chombo chakagadzirwa chiine chitanda chipfupi chakabatanidzwa nemuromo unopinza unoshandiswa kubaya panguva yokunge vanhu vachirwa hondo kana kuvhima. Museve unokandwa kuchishandiswa uta. Mbaniro (notch) zvinoreva gwanza riri sure kwemuseve apo unobatiswa napo kuuta.
Goba (arrow case with arrows).
Uta, vuta, utati kana dati (bow in English) chombo chakagadzirwa chiine muti unotepuka wakakakwa tambo pakati pawo kusvika muti wakombama kuita munyonga. Chombo ichi chinoshandiswa kupfura kana kuti kukanda museve.


text:
Gorokodzwa
Pachinyorwa chino shoko rokuti gorokodzwa (theory in English) ringatsanangurwa sezvizvi:
- Bumbiro remashoko rinotsanangura mhando yechiitiko chakacherechedzwa nokuwongororwa nenyanzvi mubazi iroro rehunyanzvi.
- Bumbiro iri rinopa tsananguro richitsigirwa nemutemo pamwe nezvisumamunyati zvakanyorwa zvakapirwa kuruzhinji rwenyanzvi.
- Gorokodzwa rinobatanidza zvinhu zvakaonekwa panhambo dzakawanda mukucherechedza mhando yechiitiko. Kugamuchirwa kwaro kunozouya ramboedzwa pakawanda nehumbowo hutsva uye richigona kuona nokutaura zvinotarisirwa kuitika kana mhando yechiitiko ichi chaonekwa zvakare pane imwe nzvimbo, kana imwe nguva.
- Bumbiro iri rinopawo mashoko anodudza maitiro akashandiswa kuwongorora nokucherechedza mhando yechiitiko ichi.
- Gorokodzwa rinopa tsananguro dzinobata zvinodarika zvingatsanangurwa nemutemo pamwe nechisumamunyati. Nokudaro kugamuchirwa kwegorokodzwa kuri mberi pane mitemo kana chisumamunyati.
- Mune dzimwe nguva gorokodzwa rinogumisidza rogamuchirwa zvakanyanya, ratekeshera zvokuti rinopedzirira risisadanwe nezita iri - apa rinenge rave garoziva.
Gorokodzwa rinozivikanwa zvikuru ndiro Gorokodzwa reGunganidzo raNewton rinotura pamusoro pechiitiko chegunganidzo yemitumbi iri pamukaha wechadenga. KuEnglish kunonzi Newton's Theory of Gravitation kana kuti Newton's Law of Gravitation. Gorokodzwa iri rakaparurwa naIsaac Newton mugore ra1687.
Kupiwa kwezita[chinja | edit source]
Mukutaura kwemazuva ose, mashoko anotevera aya ane chekuita neruzivo uye nyanzvi
- Gorokodzwa (Decision. Result of discussion or examination) rinoreva chitsungo chakaitwa mushure mehurukuro uye wongororo yakaitwa nenyanzvi.
- Gorokodzi, magorokodzi kana gorokotera (1. Expert; 2. Knowledgeable person; 3. Person of vast knowledge) apa kureva chikwapuro kana nyanzvi - pano richiturikira theorist.
- Kugorokodza (to know thoroughly) apa kureva hunyanzvi hwekuziva zvakaperera pamusoro penhau iri kutaurwa nezvayo.
- Horokodzwa (1. Detailed information, 2. Exhaustive account) apa kureva hudonongodzwa hwenhau iri kutaurwa.
Saka zita rapiwa rokuti gorokodzwa richiturikira theory rinotodzana nemazwi ari pamusoro aya. Mune zvimwe zvinyorwa vanyori vanongoturikira vachiti thiyori.
Chinyorwa chino chichada kunhadziridzwa kuti chitaure nemazvo zviri kurehwa nemashoko


text:
Moto
Moto (fire in English) ndicho chiitiko chinoonekwa kana gasi rinonzi oxygen richipfutidza chinhu chiri kubvira. Kuti kuonekwe moto panofanirwa kuva nezvitatu zvinoti: hujoto hwakafanira; oxygen; nechinhu chinobvira. Runambi kana rimi romoto rinosimuka kubva pari kubvira, rimi rine magasi anopisa.
Sase, sasaradzi, kana tsatsi (spark) apa kureva kubarika kwemoto kana zvimwe zvinobarika zvakadai semagetsi. Kuti moto usapise misha kana minda vanhu vanokura nzvimbo yakakomberedza misha zvoita kuti moto ukauya hauchapise dzimba kana mbesa. Maitiro aya anonzi kudzimurira moto.
Runje (tinder, any light flammable material used to start a fire).
Kurerutsa Mutauro[chinja | edit source]
- Kugoka moto kana kupara moto zvinoreva kunongera mazimbe achiri kupfuta kuti unotanga moto kune imwe nzvimbo.
- Kupfuta (to burn like a fire) kubvira semoto.
- Ifaniro yemoto kupisa: it is the property of fire to burn.


text:
Gonhi
Gonhi (door) zvinoreva chivakwa chinoshandiswa kuvhara mukova. Kazhinji gonhi rinogadzirwa nemapuranga akavezwa, asiwo rinokwanisa kugadzirwa nesimbi, kana plastic yakasimba.
Mamwe mazita anodavidzwa ndiwo anoti, sasa, dhowo kana kuti dimba kuchiManyika.
- Dimba (a door, a doorsill, threshold). Iri shoko ringakwanisa kuzoshandiswa kuumba mazwi anodudzira zvinonzi electrode, anode, cathode kuEnglish.
- Sasa rairukwa netsanga. Vamwe vanoti ruvi pahuwandu voti nduvi. Ziruvi ukagova mutupo wevanhu.
- Mbindirira isuwo riri mukati memba risingabude kunze.
- Biyo chitanda chaishandiswa kuvhara chakatandarika pagonhi kana pamusuwo. Mapiyo pahuwandu.
- Kukwedekera (guarded and/or made stronger so that it is difficult for people to enter or leave (e.g. door)
Kurerutsa Mutauro[chinja | edit source]
- Mbudo panjodzi (Emergency Exit) igonhi kana nzira inoshandiswa kubuda panguva yokunge munhu atarisana nenjodzi.
- Chigumbatidzo, chiguvare kana chikumbaridzo (Door-sill).
- Zambara (entrance, gateway, big gate)


text:
Hurefu
Muchidzidzo chePimanyika, tsangudzo dzinotevera dzinopihwa maererano nekupimwa kwenhambwe.
Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomhu, hurefu hunoshandiswa kududza divi rakanyanya kureba kudarika mamwe.
Hwasha (width) - shoko iri rinoreva kupamhama kwenzvimbo kana ichipimwa
Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.
Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza.
Mipimo yose yataurwa pamusoro inoshandisha chiyero chenhambwe chinonzi mita (metre).
Musambara zvinoreva hurefu huripo kubva pahuma kusvika pabesu panotangira muswe wemhuka.
Mudzukwa (Tal1, straight object e.g. tree; skyscraper). zvinoreva chiro chakareba kuenda mudenga uye chakatwasuka.
Mbimbi kana honokono (Short length e.g. of string; Cubit).
Kurerutsa Mutauro[chinja | edit source]
- Rakadzuka (Be eminent. Tower. 2. Grow as child does). Uri kuona here, gunde rakadzuka iro: can you see that stalk which is taller than all the others?


text:
Mukadzi
Mukadzi zvinoreva munhu akasikwa zvokukwanisa kutakura mwana mukati make - nokumwe kutaura anonzi muzvare. Shoko rokuti mukadzi rinonyanya kushandiswa pamuzvare akura, kana ari mudiki anonzi musikana.
- Mbaza (Woman of strong and forceful character). Apa kureva mukadzi ane chisimba kana ganyavhu pakutaura kana kuita kwake. Mbaza yegadzi: amazon.
- Handakamwe (Woman who has given birth once) apa kureva munhukadzi akazvara kamwe.
Kuzvara nokuyaruka[chinja | edit source]
Nhengo dzesikarudzi dzemukadzi ndeidzo dzinoshandiswa pakuzvarwa kwemwana. Kunoitawo dzimwe nhengo dzechikadzi dzinoshandiswa pakurera mwana uye kuti dzive dzinoyevedza kumurume.
Tsika nemabasa[chinja | edit source]
Mumarudzi akasiyana vakadzi vane mabasa akasiyana zvishoma, asi mutsika zhinji vakadzi ndivo vanotarisirwa kuita mabasa ekubika; kuchenesa mumba nokutarira vana vadiki, nokushongedza mhuri.


text:
Nhambwe
Muchidzidzo cheKupimanzvimbo, nhambwe (Distance) izwi rinotsanangudza kuti nzvimbo iri kure zvakadii kubva kune imwe. Nhambwe inopimwa nechiyero chinonzi mita - (metre).
Mazwi anodudza nhambwe[chinja | edit source]
Hurefu (length) - shoko iri rinoreva kureba kwenzvimbo kana ichipimwa. Kana tiri kuMasvomho, hurefu hunoshandiswa kududza divi rakanyanya kureba kudarika mamwe.
Hwasha (width) - shoko iri rinoreva kupamhama kwenzvimbo kana ichipimwa
Hudzamu (depth) - shoko rinoreva kudzika kwenzvimbo kana ichipimwa. Shoko iri rinoshandiswa kududza kupimwa kwenhambwe zvichitevedza rudzivo rwekudzika pasi.
Hukwidza (height, altitude) - iri shoko rinonyanya kushandiswa kududza kupimwa kwenhambwe zvichitevedza rudzivo rwekuenda mudenga. Somuenzaniso tingataura hukwidza hwendenge iri kubhururuka kana chivakwa chemudurikidzanwa. Mukutaura kwamazuva ose tinoti chinhu chiri pakakwirira kana pakaderera, muzvidzidzo zveScience zvakafanira kuti titaure pamusoro pehukwidza.
Mipimo yose yataurwa pamusoro inoshandisha chiyero chenhambwe chinonzi mita (metre).
Kurerutsa Mutauro[chinja | edit source]
- Mhokore kana teveteve (Place distant in time or space from where one is) apa kureva nzvimbo iri kure nepamunogara. Anogara kumhokore uko: he lives far from here.


text:
Najohani 1:1
"Pakutanga Izwi rakanga riripo, Izwi
rakanga riri kuna Mwari, Izwi rakanga riri Mwari."
Tinogara panzvimbo diki yakangogadzirwa zvino ungwaru inozvichengetedza yomuchadenga pamwechete nekururama, kukunda nerufu tinova zvapupu zvorunako, kunhuwirira, rudo nemimhanzi. Funga pamusoro peizvi. Masvomhu, ruzivo, chirimo, uwori, kurima, kupfimbana nechingamu; zvose zvakangoerekana zvavapo? Zvakangogadzirirwawo here….?
Kumhuri dzose dzakagara panyika, isu tine zvikonzero zvishoma zvekusaona kuvapo kwemazvikokota wedzidzo yekutsvaga nemhando yepamusoro (scientific mathematician) anoita kuti zvinhu zvose zvakatikomberedza zvifambe. Tinofanirwa kushamiswa nazvo/ kwete kuva nemifungo nekusagutsikana.
Kwamakore akangosvika zviuru zvitatu apfura, Mambo David we Israel akanyora (Mapisarema 8:3-4) "Ndikatarisa denga renyu, kubata kwamaoko enyu, mwedzi ne nyeredzi zvamakasika, munhu chii zvokuti munomufunga? Kana mwanakomana womunhu zvokuti mumushanyire?"
Ruzivo pamusoro pekusikva ruripo zvichibudikidza nezvidzidzo zvezvisikwa
navanhu, dzidzo yematombo, dzidzo yezvaivapo kare,
dzidzo yezvenyeredzi nemwedzi, dzidzo yekushanduka kwemunhu achitanga kuvepo,
dzizdo yezveunyanzvi yekuvaka nekufinga, Adam naEve, Ark yaNoah, bintu reEden,
nezvenoroondo yenyika.Chinyorwa (muchirungu): nezvema Dinosaurs
Chinyorwa (muchirungu): nezveFurira mudenga
Chinyorwa (muchirungu): nezve Zvipempenene
Chinyorwa (muchirungu): nezve Zviremwaremwa
-- Zvimwe zvinyora muchirungu PANO --


text:
Chii chinonzi urongwa hwekuponeswa / nzira yeruponeso?
Mubvunzo: Chii chinonzi urongwa hwekuponeswa / nzira yeruponeso?
Mhinduro: Une nzara here? Haikona nzara yemuviri asi nzara yekuda upenyu? Haunzwi kugutsikana pasi pemwoyo here? Kana zvirizvo, Jesu ndiyo nzira! Jesu akati ““Ndini chingwa choupenyu. Ani naani anouya kwandiri haangatongovi nenzara, uye ani naani anotenda kwandiri haangatongovi nenyota” (Johani 6:35).
Wakavhiringidzwa here? Uri kushaya nzira kana chinangwa muupenyu here? Zviri kuita kunge pane munhu adzima mwenje ukashaya kuti wotungidza nepapi here? Kana zvirizvo, Jesu ndiyo nzira! Jesu akati “Ndini chiedza chenyika. Ani naani anonditevera haangatongofambi murima, asi achava nechiedza choupenyu” (Johani 8:12).
Unombonzwa kunge usiri kurarama here? Wakamboedza zvese zvese here, pasina chinobuda? Uri kutsvaga upenyu hunogutsa here? Kana zvirizvo, Jesu ndiyo nzira! Jesu akati “Ndini mukova; ani naani anopinda napandiri achaponeswa. Achapinda agobuda, uye achawana mafuro” (Johani 10:9).
Vamwe vanhu vanokubatisa pasi nguva dzose here? Ukama hwako nevamwe hahuna kumira zvakanaka here? Zvinoita kunge munhu wose ari kuda kukushandisa here? Kana zvirizvo, Jesu ndiyo nzira! Jesu akati ‘Ndini mufudzi akanaka. Mufudzi akanaka anorasira makwai ake upenyu hwake. Ndini mufudzi akanaka; ndinoziva makwai angu uye makwai angu anondiziva’ (Johani 10:11, 14).
Unombofunga zvichaitika kana wafa here? Waneta nekugara upenyu hwako nezvinhu zvinozongoora here? Unombonetseka kuti upenyu hahuna chinangwa here? Unoda kurarama humwe upenyu kana iwe wafa here? Kana zvirizvo, Jesu ndiyo nzira! Jesu akati “Ndini kumuka noupenyu. Uyo anotenda kwandiri achararama, kunyange dai akafa; uye ani naani anorarama uye anotenda mandiri haangatongofi” (Johani 11:25-26).
Nzira ndeipi? Chokwadi ndechipi? Upenyu ndehupi? Jesu akapindura achiti “Ndini nzira nechokwadi uye noupenyu. Hakuna munhu angauya kuna Baba kana asina kupfuura napandiri” (Johani 14:6).
Nzara yauri kunzwa ndeyekunamata, uye inokwanisa kupedzwa naJesu chete. Jesu ndiye oga anokwanisa kubvisa rima. Jesu ndiye mukova weupenyu hunogutsa. Jesu ndiye shamwari uye mufudzi wawanga uchitsvaga. Jesu ndiye upenyu—pasi pano nekudenga. Jesu ndiye nzira yeruponeso!
Chiri kuita kuti unzwe nzara, chiri kuita kuti uve murima, chiri kuita kuti ushaye chinangwa muupenyu, imhaka yekuti wakaparadzana naMwari. Bhaibheri rinotiudza kuti tose takatadza tikaparadzaniswa naMwari (Muparidzi 7:20; VaRoma 3:23). Buri riri mumwoyo wako riripo nekuti Mwari haasi muupenyu hwako. Takasikwa kuti tive neukama naMwari. Asi pamusaka pekutadza takaparadzaniswa naMwari. Pamusoro paizvozvo kutadza kwedu kunoita kuti tive kure naMwari zvachose, pasi pano nekudenga (VaRoma 6:23; Johani 3:36).
Dambudziko iri ringapedzwa sei? Jesu ndiyo nzira! Jesu akatakura zvivi zvedu (2 VaKorinde 5:21). Jesu akatifira, (VaRoma 5:8) achirangwa pamusaka pedu. Kwapera mazuva matatu, Jesu akamuka kubva kuvafi akaratidza kuti akunda chivi nerufu (VaRoma 6:4-5). Akazviitirei? Jesu akapindura mubvunzo uyu achiti “Hakuna munhu ano rudo rukuru kuno urwu, kuti munhu ape upenyu hwake nokuda kweshamwari dzake” (Johani 15:13). Jesu akafa kuti tirarame. Kana tikatenda muna Jesu, tovimba kuti kufa kwake kwakabhadhara zvivi zvedu, zvivi zvedu zvose zvinokanganwirwa zvogezwa. Nzara yedu yekunamata yobva yapera. Mwenje wobaka. Tinenge tava kukwanisa kuva neupenyu hunogutsa. Tinenge tava kuziva shamwari yedu yepamwoyo uye mufudzi akanaka. Tichaziva kuti tichararama chero tafa—kudenga naye Jesu nekusingaperi!
“Nokuti Mwari akada nyika nokudaro, kuti akapa Mwanakomana wake mumwe oga, kuti ani naani anotenda kwaari arege kufa asi ave noupenyu husingaperi” (Johani 3:16).
Zvawaverenga pano zvaita kuti ude Kristu here? Kana zvirizvo, dzvanya bhatani rakanzi “Nhasi ndagamuchira Kristu” riri pasi apa.
Dzokera kupeji yekutanga yemutauro weShona
Chii chinonzi urongwa hwekuponeswa / nzira yeruponeso?


text:
Mazita eMhuri
Chinorwa chino chinotaura zvinoreva mazita emhuri dzeChishona dzemuZimbabwe. Mazita achadudzirwa pano ndeayo anenge akati hwandei.
A[chinja | edit source]
B[chinja | edit source]
Banga, Bangamuseve, Bharu, Bhamu, Bhasera, Bhiza
C[chinja | edit source]
Chabvonga (that which mixes up things or gatherings).
Chebundo - iri izita rinopiwa munhu asingagare pamba, mugaradzakasungwa.
Chihera - tsapi ndiki - small granary.
Chiguvare, Chipare - (door sill, threshold) iri ipuranga rakachinjika pamusuwo paunoyambuka kubva panze kupinda mumba. Chikwavaire - munhu mupfumi, njonda.
Chenje - zvinoreva mbesa dzemhando imwe dzisina kusanganiswa. Sokuti chibage chenje chinenge chiri chibage chega.
Chimwanda - (bundle or grass) zvinoreva dzama rehuswa zvikurusei huswa hunoshandiswa kupfirira denga remba.
Chinganga (Impetuous person) munhu anokasira kuita zvaafunga achibva aita neganyavhu.
Chinhoi - aka kapuka kaya kanonzi chitaitai - fire-fly.
Chirau, Chiro - iyi inzvimbo inorara mapfeni.
Chisunguro (Beer strainer)
Chivero kana kuti chirodzero idombo rokurodzera mapanga.
Chitara (Beacon to mark land allocation) chiro chinopangidza pane miganhu yenzvimbo yakapiwa kumunhu.
D[chinja | edit source]
Dhinyero - iri zita rinobva kuPortuguese inoti dinheiro - kureva gold money. Dowera Dutiro - iri zita rinokwanisa kunge riri remumhu aidutira hwahwa achinwa zvakapfuuridza.
G[chinja | edit source]
Gambe - hari inoshandiswa kubikira doro.
Gambiza (water ditches, vleis, marshes)
Gambinga - garwe gono rachembera.
Gwanha - iri ishizha remuriwo rakomba risisina kufanira kuti ritanhwe kana kubikwa.
Gara Inaccessible place.
Gweshe - ibanga rakagomara kana banga rinoshandiswa kucheka mupunga kana rukweza.
Gumbi - shoko iri rinoreva danga kana boka remombe dzakawandasa.
Goba (Quiver) apa kureva goba rinobangirwa miseve.
H[chinja | edit source]
Handisumbe (I do not hesitate) rinotaura munhu asingazengurire kana kuzeza kuita chinhu.
Hwedza - izvi zvinoreva chiumbwa chakavezwa nemuti chinokamirwa mukaka.
J[chinja | edit source]
Jera - iri zita rinodaro richibva pashoko rokuti jerandoga rinoreva mukono wegudo kana handira inogara kana kufamba yega.
K[chinja | edit source]
Kandeya kana Mandeya (one who goes around, rotation).
- Karuwo (sponger) apa kureva muruwi kana munhu ane rukwato - uye ane katsika kekukwata mudzimba dzevamwe.
M[chinja | edit source]
Made - Kuita zvinhu nenzira inosiya vamwe vataika. (tricky way of acting). Tsuro ine made painodzinganiswa nembwa inosvetuka kuti isasiya hwema hwayo pavhu.
Madongorere, Matongorere (Peeping) izvi zvinotaura munhu ane katsika kekudongorera.
Mudzamba - masese edoro - beer sediment.
Madzimbamuto - munhu anotora muriwo kana usavi hwakawanda kudarika mugove wemunhu umwe. Vamwe vatauri voti anokambura.
Madyangwe - (pranks, jokes) zvinoreva jee, saka munhu ane zita iri anenge ari munhu anoita zvinosetsa vanhu.
Maminimini, Marere - izvi zvinhu zvinoshamisa, zvakarurama - astonishing and marvelous things.
Makwenha (one who dishonors or disgraces another)
Mangaza (one who looks longingly)
Mudzamba - bota rakabikwa kuchishandiswa hupfu hune mukaka panzvimbo yemvura.
Madzudzo - iri rinoreva kuva nezvinonetsa pfungwa.
Makumbe - iri zita rinotaura munhu anotora nokuunganidza kose kaawana.
Makoni (the able one)
Mangwende (one who trembles) iri zita rinotaura uyo anogwenda pakutya
Mapereke - (generous person) zita iri rinotaura munhu anopa zvakanyanya asinganyime.
Marambakuyana - zvinoreva munhu anoramba kuyanana kana kuregererana.
Mashakada - (boiled maize grain) zita iri rinoreva mangayi.
Mushininga - (hard work) shoko iri rinoreva basa rinorema, rakaoma.
Masona - ( person who exaggerates) zita iri rinopiwa munhu anowedzeredza pakutaura nyaya.
Matimba, Mangisi - (sweet beer) iri idoro rinotapira.
Mbanga - zvinoreva bhegi rinorukwa netambo.
Mazvimbakupa (one who yearns to give) zvinotaura munhu ane chishuvo chekupa - apa kuzvimba kusiri kukuvara kwenyama asi chishuvo - yearning.
Mbirimi (industrious person, champion) munhu anoshanda basa nemazvo asina nungo.
Mudede zvinoreva chibage chinyoro chave kuda kusvika pakusimba kwekuti chidyiwe.
Mukombwe (one who is surrounded)
Munemo - (playfullness) kureva munhu ane maitiro ekuda kutamba, nekusekesa vanhu.
Munyongani (crooked)
N[chinja | edit source]
Nyamupingidza Nyarukunda Nyamauya kana Nyambuya Nyamayaro Nyakabau Nyamweda Nyakunikwa Nyamadzawo Nyamuranga
R[chinja | edit source]
Rupiya - iri zita rinobva kuPortuguese inoti rupia kureva twenty cent piece.
S[chinja | edit source]
Sekeramayi Sinyoro iri zita rinobva kuPortuguese inoti senhor - kureva Lord/Sir
T[chinja | edit source]
Tizora - chigero. Izwi rokuti tizora rinobva kuPortuguese inoti tesoura.
Tarovedza (cause to become accustomed, train)
Z[chinja | edit source]
Zanza, Dzanza - zvinoreva gando (bhasiketi) rasakara.
Zanda (Wide Field, land). Chinyazanda (possesor of such land).
Zengazai (the dreaded, murmur against)
Zungunde (body odour)


text:
Gomo
Makomo (mountains) inzvimbo yakawumbika ichikwira kuenda mudenga iyo yakatenderedwa nenzvimbo dzakaderera. Makomo akakwira kuenda mudenga zvakanyanya muZimbabwe ndiro Gomo reNyangani.
Jinga reGomo zvinoreva nzvimbo iri muzasi uye pedyo negomo (Foot of hill). Mbira nengururu dzinogara mujinga remakomo.
Dinhidza (Depression in even contour of a hill) zvinoreva nzvimbo yakaderera ichitiva kuita nhika iri pabarambanda regomo.
Barambanda kana banda (sloping side of hill) zvinoreva muteremuko wegomo - iri pshoko ringagona kushandiswa kuturikira inonzi profile kana topography kuEnglish.
Nhurika (highest point on rock or mountain, summit) Kureva nzvimbo iri pamusoro-soro pegomo.
- Urungubwe (anything round and spherical e.g. the bare and round topped granite hilltops).
Tsika[chinja | edit source]
- Kudada kwavari mugomo kukumbira vari pasi mapfihwa.
- Chikomo chiremera kune vari kure, vari pedo vanotamba nacho.
- Rega kuswedera pajinga pangu: do not come near me.
Mazita emhuri ane chekuita negomo anosanganisira: Gomo, Negomo.


text:
Mukorezana
Shoko rokuti mukorezana (century in English) rinoreva kuverengwa kwemakore zana (100) zvichibva pagore rechi(xx01) panotangira zana racho kusvika pagore rechi(x100) parinoperera. Somuenzaniso mukorezana we19 chakatanga mugore 1801 chikapera mugore 1900; mukorezana we13 chakatanga mugore 1301 chikapera mugore 1400.
Pari zvino tiri muchizana 21 chakatanga mugore 2001 uye chinotarisirwa kupera mugore 2100.
Vanhu vekuEurope vakapamba Africa munguva yomukorezana we19; pakazopera mukorezana 20 Africa yose yanga yawana rusununguko. Ghana ndiyo yakatanga kuwana rusununguko mugore ra1957 , Namibia ndiyo yakapedzisira mugore ra1990.
Nokumwe kutaura tingaturikira tichiti mwaka wechizana.


text:
Mukomana
Mukomana (boy) zvinoreva mukono wemunhu achiri mudiki; kana ari mukuru anonzi murume. Asi shoko rokuti murume rinoshandiswazve kutaura chero mukono wemunhu zvisinei kuti ane makore mangani ekuzvarwa.
Kuyaruka kwemukomana[chinja | edit source]
- Dzvito (Puberty for male) - apa kureva kusvika pazera rekuyaruka panotanga kushanduka muviri, izwi richibhesera, vhudzi richimera muhapwa, huronyo huchitanga kuuya.
- Kudzvita (Reach puberty male). vamwe vanoti kupundudza kana kuputudza.
- Dzvita apa kureva munhu asvika pakudzvitura.


text:
Pfuti
Pfuti imhando yechombo insoshandiswa kukanda mabara akagadzirwa nesimbi. Mabara aya anopfurwa nepfuti achibuda aine spidhi yokuti akarova munhu anokwanisa kufa zvichienderana nokuti arohwa panhengo ipi yomuviri.
Shoko rokuti nyere (bullet cartridge in English) rinoreva chikasha chinodonha kubva pabara kana richinge rapfurwa kubva papfuti.
- Chikohono kana rukungiso (hammer of a gun) ndicho chinokava bara richibuda semuseve kubva papfuti.
- Mupembe (barrel of gun).
- Hunga (gun-powder).
Kurerutsa Mutauro[chinja | edit source]
- Pfuti iyi inodauka nyere - this rifle ejects cartridge cases.


text:
Duraukadzi
Duraukadzi (Gynaecology kuChirungu) riri kushandiswa pano kutaura denhe reruzivo rehurapi rinodzidzisa zvehutano hwevakadzi zvikurusei kutarisa hutano hwenhengo dzesikarudzi. Munhu akaridzidzira achiita basa rokutarisa hutano hwengo dzesikarudzi dzechikadzi anonzi chiduraukadzi, hazvineyi murume kana kuti mukadzi ari kubata basa racho.
Kupiwa kweZita[chinja | edit source]
Shoko rokuti dura (mention, intepret, give meaning) rinoreva kutaura kunobuditsa pachena zvose zvinozivikanwa maererano nemusoro wenyaya iri mudariro. Apa ndipo pabva chivakamberi chokuti dura-. Chivakamberi ichi chiri kushandiswa kuturikira chivakashure cheEnglish chinoti -logy chinoreva a speaking, discourse, treatise, doctrine, theory, science".


text:
Ronzaukadzi
Mazwi anoti Chironzo Cheukadzi kana ronzaukadzi (Gynaecology kuChirungu) riri kushandiswa pano kutaura denhe reruzivo rehurapi rinodzidzisa zvehutano hwevakadzi zvikurusei kutarisa hutano hwenhengo dzesikarudzi. Munhu akaridzidzira achiita basa rokutarisa hutano hwengo dzesikarudzi dzechikadzi anonzi chironzaukadzi, hazvineyi murume kana kuti mukadzi ari kubata basa racho.
Kupiwa kweZita[chinja | edit source]
Shoko rokuti dura (mention, intepret, give meaning) rinoreva kutaura kunobuditsa pachena zvose zvinozivikanwa maererano nemusoro wenyaya iri mudariro. Apa ndipo pabva chivakamberi chokuti dura-. Chivakamberi ichi chiri kushandiswa kuturikira chivakashure cheEnglish chinoti -logy chinoreva a speaking, discourse, treatise, doctrine, theory, science".
Shoko rokuti chironzo (law) rinoreva mutemo. Shoko rokuti kuronza (to say, to tell, explain) rinoreva kuudza, kutaura kana kutsanangura. Saka tikati ronzaukadzi zvinoreva kuti chidzidzo ichi chakaita somutemo unotaura, unotiudza pamwe nokutsanangura zvakanangana nemashandiro enhengo dzechikadzi. Shoko chairo richapfumbira harisati ranatsa kubuda pachena, parizvino Shoko rokuti ronzaukadzi rinodudzira zvimwechete nokuti duraukadzi.


text:
WASHINGTON—
Sangano rinoita basa rekuchengetedza hutano hwenyika, re Community Working Group On Health, rinoti hurumende nemakanzuru vanofanirwa kushanda pamwe mukugadzirisa nyaya yedambudziko remvura mumaguta ese ari munyika kana vachida kuti chirwere chemudumbu che typhoid
chipere munyika zvachose.
Chirwere chetyphoid
chinonzi chiri kuwanikwa mune dzimwe nzvimbo muguta reHarare kunyange hazvo chakanyanyotekeshera muChegutu.
Mukuru weCommunity Working Group On Health, VaItayi Rusike, vanoti pari zvino vari kuyedza kukurudzira paramende kuti idzike mutemo we Public Health Act uyo usati waturwa pari zvino.
VaRusike vanoti mutemo uyu unozobatsira mukupa mukana kugurokota rezvehutano kuti rishande nematunhu mukugadzirisa dambudziko remvura nezvimwewo zviri kukonzera zvirwere zvakadai ne typhoid
.
Muna Nyamavhuvhu, gurukota rezvehutano, VaHenry Madzorera, vakaratidza kushushikana zvikuru zvichitevera kubuda kwechirwere ichi, icho chinonzi chaibata vanhu makumi mashanu pazuva rega rega. Mumwedzi uyu, vanhu vanodarika ciuru nemazana mashanu vakabatwa nechirwere ichi.
Nyanzvi idzi dzinoti zvirwere zvemudumbu zvakaita sekorera ne typhoid
, zvirwere zvinorapika nyore nyore, asi zviri kuwanikwa zvichivhiringa hupenyu hwevanhu.


text:
Umwe mface akuudzwa kuti kana achinge aenda kubasa mukadzi wake anoisa chikomba paden. Rimwe zuva akati ndoda kumbozvionera ndobva audza mkadzi kuti ndichamboenda kubasa ndichaita vhiki ndisati ndauya.
Akava aenda, mkadzi ndokufonera chikomba zvikanzi "baby huya zvako tine party yeweek rose!"
Muchinda haana kunonoka ndobva asvika ndokupinda muroom rakaipa, bedroom, ndokuita 4play vachingopedza kukurura ndokunzwa ko..ko..ko..ko pa door.
Muukadzi: "ndiani "
Murume: "ndini baba aTawanda vhura door"
Lucky imba yacho ndidzo dziya dzekumaruva dzechikare dzinoti pasi bedroom pamusoro pocroswa matanda panoiswa zviyo &then roof pekupedzisira. Mukadzi akafunga zano chop chop zvikanzi, iwe kwira pamusoro apo uvate ipapo tozoona zvimwe zvekuita.
Sezvo pakange pasisina zviyo zvakaita easy ndobva chikomba charara chakatarisa pasi semunhu aitya. Muridzi wemba ndokupinda. Semunhu ange achinzwa zvese, akarara pabed akatarisa mudenga.
Saka jende rechikomba rakabudira muroom repazasi mkadzi ndiye akatanga kuriona ndobva adzima light murume zvikanzi batidza light pane chandisina kuona mushe..'ko icho chiiko mai T'.
Mukadzi: "ibhero ndatengera manzuma iya yekushupa ndizvozvo chete ndidzime zvangu"
Murume: "mira ndoda kunzwa kuti rinorira sei" achitora nduku ndobva ari buuu kurova zvikanzi "ngendeee".." inga rinorira zvinofadza rega ndidzokorore zvakare" achibva abata nemaoko ese kwaku rova ngesimba zvikanzi."ndati ngende mhani".


text:
HARARE—
Britain neAustralia dzapa mari inoita madhora mamiriyoni gumi nerimwe nechidimbu yekubatsira varimi vekumaruwa kuitira kuti vatenge mbeu nezvimwe zvinodiwa. Mari iyi yapihwa pasi pechirongwa chesangano rinoona nezvekusimudzirwa kwechikafu pasi rose, reFood and Agricultural Organisation, kana kuti FAO.
Bazi remuBritain, rinoona nezvebudiriro kunze kwenyika iyi, re Department for International Development, kana kuti DFID, rabvisa madhora mamiriyoni manomwe nechidimbu, ukuwo bazi rekuAustralia re Australian Agency for International Development, kana kuti AusAID, rapawo madhora mamiryoni mana kuchirongwa ichi chichabatsira varimi zviuru makumi matanhatu munzvimbo dzine nzara munyika.
Vachiparura chirongwa ichi muHarare neChitatu, mukuru weFAO muZimbabwe nedunhu rekuchamhembe kweAfrica, VaGaoju Han, vati chirongwa ichi chichawedzera goho revarimi vemumaruwa izvo zvichaderedza nzara munzvimbo idzi.
Pasi pechirongwa ichi, varimi zviuru makumi mana vachabatsirwa nembeu uye ivo vachabvisawo madhora makumi matatu kupinda muchirongwa ichi. Mukuru weDFID muZimbabwe, Amai Jane Rintoul, vatiwo chirongwa ichi chakanangana nekuderedza huwandu hwevahu vanoda rubatsiro rwechikafu muZimbabwe.
Mumiriri weAustralia muZimbabwe, VaMatthew Neuhaus, vati nyika yavo inoda kubatsira Zimbabwe munyaya dzekurima uye kuti nyika iyi idzoke kuve dura rekuchamhembe kweAfrica.
Munyori mubazi rezvekurima, VaNgoni Masoka, vatenda chirongwa ichi vachiti chichabatsira zvirongwa zvebazi ravo zvekusimudzira mabasa ekurima.
FAO ndiyo ichaona kuti chirongwa ichi chichafamba sei. Varimi vanotarisirwa kutanga kuwana rubatsiro pakati paGumiguru.
Chirongwa ichi chichabatsira vanhu kubva kumatunhu madiki makumi maviri muManicaland, Mashonaland East, Mashonaland West, Masvingo, Midlands, Matabeleland North neMatabeleland South.
Britain neAustralia dzinoti gore rinouya dzichaparura chirongwa chemakore mana chekusimudzira mabasa ekurima muZimbabwe.
Masvondo maviri apfuura, gurukota rezvemari, VaTendai Biti, vakati hurumende iri kutsvaga mari inodarika zana remamiriyoni emadhora yekubatsira varimi kutenga mbeu nezvimwe pamwe nekusimudzira mabasa ekupfuya mombe. Vakati vachataura nemasangano anoshanda akazvimiririra pamwe nemabhanga kuti abatsire varimi.


text:
Mazino
Mazino (teeth) ndidzo nhengo chena dzinomera mukanwa memunhu idzo anoshandisa kutsenga nadzo. Munhu anozvarwa asina mazino achizotanga kumera pahucheche. Mazino ekutanga anodonha kuchimera mamwe epiri ekuti munhu unochembera nawo. Nyama yakakomberedza mazino inonzi matadza (gums).
Kana pari pamunhu mazino marefu akapinza anenge embwa anonzi madungambwa (canine teeth).
Dzeyo, zeyo kana madzeyo (back tooth or molar) apa kureva mazino ekumashure anoshandiswa kutsenga.
Mbangu kana mbangura (Large tooth. 2. Tusk of wild pig), semuenzaniso, Mazimbangu ake maviri anotisetsa: his two huge teeth make us laugh.
Tsika[chinja | edit source]
Gwanza rinosara kana zino rabviswa kana kudonha rinonzi vende.
Dentist anonzi chiremba wemazino muChiShona. Kunoitawo umwe chiremba anobata basa rekurungamisa mazino kuti ave akamira zvakarungama asina kutsveyama kana kuchanjamara; uyu chiremba tichamuti murungamisi wemazino (orthodontists).


text:
The goal of this book is to enhance communication between Otjiherero and English language and through it introduce the culture of the Otjiherero- speaking people.
Embo romambo ndi embo e ungurisiwa esusupare neperaka rOtjiherero nOtjiingirisa ndi nomambo ayehe wOtjiherero potungi ngu mo yendakana mokuzuva, okulesa nokutjanga. Embo romambo romburo ohinandjambi yondjiviro komuryange, omuhongwa nomukareponganda wandino. Okuyandja ondjiviro ohepwa momatorokero wohakahana nomapupu nu youparanga yomambo omahungirwa nomatjangwa yOtjiherero oyeni. Ondando yEmbo romambo ndi okununisa omawaneno we reka rOtjiherero nOtjiingirisa nokutjivisa ombazu yaKouherero. Embo romambo ndi enahepero motuveze atuhe.


text:
Kukavanisa
Kukavanisa kana kudungidzira (Variegate, diversify, alternate) zvinoreva kusanganisa kana kuvhenganisa zvinhu mukuita kana kuronga. Vamwe vatauri vanoti kukayanisa.
- Shoko rokuti kudungidzira (alternating) rinoreva kuita kana kuronga zvinhu zvichikayana, zvichiti chimwe chikatora, kwotevera chimwe chichitorawo nzvimbo.
Mukutaura kwemazuvaose tinoti kuchinjanisa.
Kurerutsa Mutauro[chinja | edit source]
- Anokavanisa zvipfeko zvine ruvara rwakasiyana.
- Kavanisa makasa anatse kupatsanurana.
- Kavanisa makamba echuma.
- Hushe madzoro hunotoravanwa - apa kuravana kuri kutenderera kubva pane imba kuenda kune imwe imba.


text:
WASHINGTON—
Mutungamiri wenyika, vari zvakare mutungamiri webato reZanu-PF, VaRobert Mugabe, vanoti hurumende inofanirwa kutora zvikamu zvose zvehupfumi mumakambani ekunze kwenyika ari kushandira muZimbabwe.
Vachitaura pakuvhurwa kwemusangano webato ravo wepagore muGweru neChishanu, VaMugabe vakati ivo nebato ravo vaneta nenyaya yezvikamu makumi mashanu nechimwe kubva muzana zviri kupihwa zvizvarwa zvenyika nemakambani ekunze, vakati vava kuda kutora zvikamu zvose zviri zana kuitira kuti hupfumi hwenyika hudyiwe nevana veZimbabwe.
Mashoko aVaMugabe aya anoreva kuti makambani ose evekunze kwenyika anenge otorerwa hupfumi hwawo hwese sezvakaitika muchirongwa chekutorera vachena mapurazi avo.
VaMugabe, avo vari kusvitsa makore makumi masere nemapfumbamwe muna Kukadzi gore rinouya, vakashorawo nyaya yehouri iyo vakati yatekeshera munyika pamabhodha, mumapurisa uye mubato ravo umo vanoti vamwe vari kutenga mavhoti.
VaMugabe vakatiwo vaneta nehurumende yemubatanidzwa nekudaro vave kuda kutara zuva resarudzo kana pasina chabuda muhurukuro dziri kuitwa mukunyorwa kwebumbiro idzva.
Asi mapato maviri ari muhurumende anoti VaMugabe havana masimba ekudavidzira kana kutara zuva resarudzo vasina kugara pasi vachiwirirana nevamwe vavo muhurumende
Ukuwo gurukota rinoona nezvemari, VaTendai Biti, vanoti hurumende haina mari yekuti iite sarudzo nereferendamu, nokudaro ichakumbira mari yekuita sarudzo kubazi reUnited Nations rinoona nezvekubatsira, reUnited Nations Development Program.
VaBiti vanotiwo havaoni sarudzo dzichiitwa mumwedzi waKurume gore rinouya sekuda kwaVaMugabe, asi kuti dzingangoitwa muna Chikumi kana zvose zvinoda kugadziriswa zvagadziriswa.
Sachigaro wesangano remadzimai muZanu-PF, Muzvare Oppah Muchinguri, vanoti vafara nemashoko aVaMugabe ekuendesa hupfumi kuvatema pamwe nezvesarudzo.
Asi nyanzvi munyaya dzezvematongerwo enyika inoshanda yakazvimirira, Muzvare Gladys Hlatywayo, vanoti mashoko aVaMugabe anogona kupa kuti vekunze vatye kupinda munyika kuzotanga mabhizimisi.
Zvichakaro, musangano we SADC Troika watanga neChishanu kuTanzania uchitarisa zviri kunetsa kuMadagascar, Democratic Republic of Congo neZimbabwe.
Munyori mukuru weSADC, VaTomaz Salomao, vanoti mutongi gava panyaya yeZimbabwe varizve mutungamiri weSouth Africa, VaJacob Zuma, vatura gwaro remamiriro akaita zvinhu muZimbabwe kumusangano weSADC Troika.
Kunyange hazvo VaSalamao varamba kutaura zviri mugwaro raVaZuma, vati gwaro iri eichazeyiwa zvakare neMugovera pamusangano mukuru weSADC.
Nyanzvi munyaya dzezvekudyidzana nedzimwe nyika, uye vakamboshanda kumuzinda weZimbabwe kuEthopia, VaClifford Mashiri, vanoti SADC inofanira kumira semusambangwena kuona kuti zvinhu zvavandudzwa muZimbabwe.
Hurukuro naMuzvare Oppah Muchinguri
Hurukuro naVaGladys Hlatyawayo
Hurukuro naVaClifford Mashiri


text:
Mhuri
Shoko rokuti mhuri (family in English) rinoreva vanhu vane ukama hweropa vanoti: baba, amai; vana vavo; sekuru naambuya vakabereka baba; vakoma nevanin'ina vababa; hanzvadzi dzababa zvichingodaro.
Vanhu vemhuri imwe vanowanza kunge vachishandisa zita remhuri rakafanana. MuZimbabwe vanhu vemhuri imwe vane mutupo wakafanana.
Mhuri yakakura inotaurwa ichinzi buri.
- Nhundu (A family and its belongings) apa kureva mhuri nenhumbi dzayo. KuChiChewa mtundu zvinoreva kind, tribe.
- Mubereki kana mubari munch angava murume kana mukadzi akabereka mwana.
Tsika[chinja | edit source]
Govero kana magovero (1. Family name; 2. Stock of common descent). Zita rake rokuzvarwa regovero ndiMudzingwa: his chidao is Mudzingwa.


text:
JOHANNESBURG, SOUTH AFRICA— Dzimwe nyanzvi munyaya dzezvehupfumi pamwe nenyaya dzezvematongero enyika dzinoti hurumende yeZimbabwe nevanhu vayo, ndiyo inogona kubatsira zvizvarwa zveZimbabwe zviri kutambura muSouth Africa.
Nyanzvi idzi dzinotiwo Zimbabwe inofanirwa kushanda zvakasimba mukukwezva zvizvarwa zvayo kuitira kuti zvidzoke kumusha nekuti South Africa pachayo ine matambudziko ayakatarisana nawo.
Zimbabwe inyika yaizivikanwa senyika inowanira vanhu vayo pamwe nenyika dzekuchamhembe kweAfrica chikafu chakakwana. Asi nekuondomoka kwakaita hupfumi, apo mutungamiri wenyika iyi, VaRobert Mugabe, vaitonga vega nebato ravo reZanu PF, vanhu vakawanda vemuZimbabwe vakabuda munyika, vazhinji vavo vachienda kuSouth Africa kunotsvaga mafuro manyoro.
South Africa inonzi ine vanhu vekuZimbabwe vanodarika mamiriyoni matatu
Zvichitevera kuumbwa kwehurumende yemubatanidzwa, iyo yakaona mutungamiri weMovement for Democratic Change, VaMorgan Tsvangirai, vachigadzwa semutungamiri wehurumende yemubatanidzwa naVaMugabe, zvinhu zvakatanga kuita zviri nani munyaya dzehupfumi.
Asi nyanzvi munyaya dzehupfumi dzinoti Zimbabwe inofanirwa kugadzirisa hupfumi hwayo nechimbi chimbi, kuitira kuti vose vakabuda munyika iyi vachinotsvaga mafuro manyoro, vadzokere kumusha.
Imwe nyanzvi munyaya dzehupfumi uye vachidzidzisa pa University of Johannesburg muSouth Africa, VaGideon Chitanga, vanoti Zimbabwe inofanirwa kugadzirisa nyaya dzematongerwo enyika, kuitira kuti hupfumi husimukire.
VaChitanga vanoti munyika mukaratidza kuti mava nerunyararo, vakatiza mhirizhonga yezvematongero enyika vanogona kudzoka kumusha. Asi vanoti veruzhinji vakatarisira mafambiro achaita sarudzo gore rinouya vasati vafunga nezvekudzokera kumusha.
VaChitanga vanoti hurumende yemubatanidzwa inofanirwa kudzika mitemo inodzivirira kubiwa kwezvicherwa, kupambwa kwemapurazi nezvimwe zviri kutorwa neavo vane zvinzvimbo muhurumende, kuitira kuti vanhu vaone kuti mitemo yava kuremekedzwa.
Imwe nyanzvi panyaya dzehupfumi uye vachishanda nerimwe bhanga muSouth Africa, VaColls Ndlovu, vanotiwo Zimbabwe inofanirwa kuita zvinhu zvinokwezva vari kuda kutanga mabhizimusi avo munyika, kuitira kuti vari kunze vawane mabasa kana vachinge vadzokera kumusha.
VaNdlovu vanoti pakaita mitemo yakanaka, ichaita kuti mabhizimusi emuSouth Africa ari kuwanisa zvizvarwa zveZimbabwe mabasa, apindewo muZimbabwe, vanobva kuZimbabwe vari muSouth Africa vachizokwanisawo kuwana mabasa aya kumusha kwavo.
VaNdlovu vanoti vanhu vekuZimbabwe vari muSouth Africa vaneta nekugarotya kudzoserwa kumusha nechisimba, kana kuwirwa nedambudziko remhirizhonga yerusarura, kana kuti xonophobia, iyo yakasiya vanhu vekunze kwenyika iyi makumi matanhatu vafa muna 2008.
Imwe nyanzvi munyaya dzemitemo, uye vari murongi wemabasa esangano re Global Zimbabwe, VaDaniel Molokele, vanoti South Africa inofanirwa kushanda zvakasimba mukukurudzira Zimbabwe kuti ipedze gakava rezvematongero enyika, kuitira kuti vari kunze kwenyika, vadzoke kuzoshandira nyika yavo.
Vanhu makumi mana nevatatu vanonzi vakafa pakamba yeLindela muna 2009, makumi maviri nevasere vari zvizvarwa zveZimbabwe.
Mumwe musoja wemu South Africa akamiswa pamberi pedare mudunhu reLimpopo muna 2009, achipomerwa mhosva yekuuraya chizvarwa cheZimbabwe chakange chisina mari yechioko muhomwe.
Ukuwo ongororo yakaitwa mwedzi uno ne Afro Barometer ichishanda nesangano reInstitute for Democracy in Southern Africa, inoratidzawo kuti zvizvarwa zvemuSouth Africa zvinodarika zvikamu makumi matanhatu nezvinomwe kubva muzana, hazvivimbe nevanhu vekune dzimwe nyika, uye vamwe vacho, havadi kuti vanhu ava vagare munzvimbo dzavo.
Kudzamara Zimbabwe yagadzirisa zvinhu zvayo sematauriro ari kuita VaChitanga naVaNdlovu, vanhu vakawanda vemuZimbabwe vari mu South Africa vachagara vakabatira ura mumaoko nekutya, zvikuru seyi pose pavanofunga nezvemhirizhonga yemarudzi, pamwe nemabatirwo anoitwa vanhu pakamba yepaLindela, apo vanenge vachidzoserwa kuZimbabwe nechisimba.


text:
Muchero
Muchero (fruit) inhengo inoberekwa nedzinde inotakura mbeu dzedzinde. Muchero ungava unodyiwa nevanhu kana usingadyiwe. Miyenzaniso yemichero inosanganisira mahobo (banana paChirungu), matohwe, maonde,matamba, hute, maroro, hacha, tsubvu, nhengeni, sekesa, nhunguru, mazhanje zvichingodaro.
Chitsoko chikore, chimhiko zvinoreva chitsumbu chemuchero wakadai semuzambiringa, tsambati kana mimwewo inokura iri zvitsumbu.
Dumbu (bunch of flowers - arranged).
Ganga zvinoreva muchero usina kuibva. Mazhanje aya achiri maganga musamadya. Akatora ganga renwiwa akapa mombe.
Michero yesango inotengeswa muZimbabwe inosanganisira: mazhanje; mawuyu; nemasawu.
Mamwe Mazwi[chinja | edit source]
- Muti uyu unobereka mazhanje makuru - this tree produces big mazhanje.
- Chikore, chingore kana chimotso zvinoreva tsumbu remichero.
- Chibereko (product or produce, noun).
- Kunyutsa, kubudisa (produce - verb).


text:
Shiri
Shiri (Bird in English) imhuka ine makumbo maviri nemapapiro kana minhenga. Shiri zhinji dzinokwanisa kubhururuka mumhepo asi kune dzimwe shiri dzinenge mhou dzisingakwanise kubhururuka.
Shiri dzinovaka imba inonzi dendere inorukwa nehuswa nemiti; kukura kwedendere kunoenderana nerudzi rweshiri yacho.
- Mharo kana mhara (perch of bird) inzvimbo inomharwa neshiri ichigarapo.
- Kutakatira (to fly high). Sheri dzakatakatira mudenga - the birds are flying up high.
Kuteya Shiri[chinja | edit source]
- Chigombe, (Small whip-snare for birds. String for such a snare).
- Chigwambura chinogadzirwa nendandi yerhekeni.
- Shiri dzinomhumha pamurwi worukweza - apa kureva kumomotera - settle on and cover.


text:
Chimedu
Muchidzidzo Masvomhu, shoko rokuti chimedu (fraction in English) rinoreva chikamu kubva pane chinhu chizere chose. Chimedu kana chanyorwa chinotaura kuti pari kuhwerengedzwa zvikamu zvakaenzana zvingani. Sokuti zvikamu zvitatu-kubva-pazvina (3/4), chimwe-kubva-pazviviri (1/2), zvina-kubva-pazvisere (4/7). Pakunyora kwakapfupiswa tichati 4/7 inonyorwa ichingonzi zvina-pausere.
Chimedu njee chakafanana nekuti 1/2, 8/5, 4/7 chakaumbwa chiine nhamba izere pamusoro nenhamba izere pasi. Nhamba yepamusoro inonzi mberengi, iyi nhamba ndiyo inotaura kuti pane zvikamu zvingani zvakaenzana. Nhamba yepasi inonzi chisazita, iyi nhamba inotaura kuti chinhu chizere (mhumburu) chakaumbwa nezvikamu zvakaenzana zvingani.
Contents
Kupiwa kwemazita[chinja | edit source]
- Shoko reEnglish rokuti denominator rinoreva that which gives a name - kuChishona kwapiwa zita rokuti chisazita - apa tichirevera kuti ndicho chakabata zita rezvikamu zvakaenzana zviri kuverengwa. Paya panonzi four-tenths kuEnglish kureva kuti chiro mhumburu chakakamurwa muzvikamu gumi zvakaenzana - apa chisazita igumi rezvikamu zvakaenzana.
- Saka nhamba yepasi pechimedu ndiyo inodudza kuti chiro mhumburu chakakamurwa kuita zvikamu zvingani zvakaenzana.
- Shoko reEnglish rokuti numerator rinoreva that which is counted or the counter - saka kuChishona kwapiwa zita rokuti mberengi - apa kurevera kuti nhamba iyi ndiyo inodudza kuti zvikamu zviri kuverengwa. Paya panonzi four-sevenths kuEnglish kureva kuti zvikamu zvina-kubva-pazvisere zvakaenzana ndzvo zviri kucherechedzwa.
- Saka nhamba yepamusoro pechimedu ndiyo inoverenga kuti tiri kutaura pamusoro pezvikamu zvingani kubva pane zvikamu zvose zvakaumba mhumburu.
- Shoko rokuti chimedu njee rinofanana nerekuti common fraction kuEnglish. Shoko rokuti njee rinoreva common kuEnglish.
Mhando dzechimedu[chinja | edit source]
Chimedu njee nemhando dzacho
Chimedu njee inhamba yakanyorwa sezvinoti a/b. Apa a na b dzinenge dziri nhamba dzizere; a anonzi mberengi, b anonzi chisazita. Mberengi inotaura kuti pane zvikamu zvakaenzanz zvingani. Chisazita chinotiudza kuti pane zvikamu zvingani zvakaenzana zvinoumba chizere chose uye hachifanirwe kuva zero. Pamuenzaniso 7/3 uye 5/9, mutsetse uri pakati penhamba mbiri unonzi mutsetse wechimedu - fractional line.
Chimedu njee chine mhando mbiri dzinoti chimedu chakafanira uye chimedu chisakafanira.
- Chimedu chakafanira chine mberengi diki pane chisazita. Nokumwe kutaura chimedu chakafanira chinofanirwa kuva nehuhombe huri pasi pana 1 (imwe), kureva kuti chimedu ichi chine huhombe huri pakati pa 1 na -1. Mberengi nechisazita zvinofanirwa kunge zvakakura kudarika zero.
- Chimedu Chakafanira ndicho chinonzi proper fraction kuEnglish.
- Chimedu Chisakafanira chine mberengi yakakura hombe kudarika chisazita.
- Chimedu chisakafanira ndicho chinonzi improper fraction kuEnglish.
Chimedu Chakavhengana[chinja | edit source]
Chimedu chakavhengana chinowanikwa panowedzaniswa nhamba izere nechimedu chakafanira; apa nhamba izere inenge isiri zero. Somuenzaniso kana kuchitaurwa makeke maviri pamwe nehafu yekeke inonyorwa ichinzi .
- Chimedu chakavhengana ndiro rinonzi mixed fraction kuEnglish
Chimedu chakavengana imwe nzira yokunyora nhamba mhumburu ichiwedzaniswa nechimedu chakafanira. Chimedu chakavhengana chinokwanisa kushandurwa kuva chimedu chisakafanira nenzira inotevera:
1. Nyora chimedu chakavhengana sesvomhu; sokuti yoshandurwa kuva .
2. Shandura nhamba izere ive chimedu chisakafanira chine chisazita chakaenzana nedivi rine chimedu chakafanira, .
3. Wedzanisa zvimedu zviviri izvi. Hwerengedzo inowanikwa ipapa inenge iri chimedu chisakafanira. Pamuenzaniso wapiwa, .
Zvinogonanwo kuti chimedu chisakafanira chishandurwe kuva chimedu chakavhengana nenzira inotevera:
1. Gova mberengi nechisazita. Pamusenzaniso uri pano, , gova 11 na 4. 11 ÷ 4 = 2 uye pane musarirwa 3.
2. Mungani (pasina musarirwa) ndiyo nhamba inotaridza divi rine nhamba izere pachimedu chakavhengana. Musarirwa ndiwo unova mberengi padivi rine chimedu chakafanira. Pamuenzaniso wedu, 2 ndiye nhamba izere, 3 ndiye mberengi padivi rine chimedu chakafanira.
3. Chisazita chitsva chakaenzana nechisazita chechimedu chisakafanira. Pamuenzaniso chisazita ndi 4. Saka .
Chimedu chakavhengana chinogona kuva nhamba yakademera (negative number in English), sezvizvi , zvichibva zvaenzana sezvizvi .
Zvokucherechedza
- Chirikunzi musarirwa pano ndicho chinonzi remainder kuEnglish.
- Chiri kunzi mungani pano ndicho chinonzi quotient kuEnglish. Shoko rokuti quotient rinoreva how many times.
Chimedu cheMuravanegumi[chinja | edit source]
Shoko rokuti chimedu cheMuravanegumi riri kuturikira inonzi decimal fraction kuEnglish. Tarisai chinyorwa chinonzi Chimedu cheMuravanegumi.
Mamwe Mazwi[chinja | edit source]
- Chibimvu zvimwechete nechimedu.
Rupande (a piece of anything broken, a chip of wood).


text:
16
1Vakauya neareka yaMwari vakaiisa mukati metende rayakanga yagadzirirwa naDhavhi-dhi, vakapa zvipiriso zvinopiswa nezvipiriso zvokuwadzana pamberi paMwari. 2Dhavhidhi akati apedza kubayira zvipiriso zvinopiswa, akaropafadza vanhu muzita raJehovha. 3Ipapo akapa mumwe nomumwe womudzimai nomurume wechiIsraeri rofu rechingwa, keke romuchero womuchindwi nekeke ramazambiringa akaoma.
4Akagadza vamwe vavaRevhi kuti vashumire pamberi peareka yaJehovha, vakumbirire, vavonge uye kuti varumbidze Jehovha, Mwari waIsraeri: 5Asafi ndiye aiva mukuru wavo, Zekaria wechipiri, kuchitevera Jeyeri Shemiramoti, Jehieri, Matitia, Eriabhi, Bhenaya, Obhedhi-Edhomu naJeyeri. Vaizoridza mitengeranwa nembira; Asafi aizoridza makandira 6uye Bhenaya naJahazieri vaprista vaizoridza hwamanda nguva dzose pamberi peareka yesungano yaMwari.
Pisarema raDhavhidhi roKuvonga
7Zuva iroro Dhavhidhi akapa kwokutanga Asafi navamwe vake pisarema iri rokuvonga Jehovha:
8Vongai Jehovha, danai kuzita rake, zivisai pakati pendudzi dzose zvaakaita.
9Muimbirei, muimbirei nziyo dzokurumbidza, taurai zvose zvamabasa ake anoshamisa.
10Zvirumbidzei muzita rake dzvene; mwoyo yaavo vanotsvaka Jehovha ngaifare. 11Tarisai kuna Jehovha nokusimba rake; tsvakai chiso chake nguva dzose.
12Rangarirai zvishamiso zvaakaita, zviratidzo zvake uye nemitongo yaakareva.
13Haiwa, imi zvizvarwa zvaIsraeri muranda wake, haiwa imi vanakomana vaJakobho vasanangurwa vake.
14Ndiye Jehovha Mwari wedu; mitongo yake iri munyika yose.
15Anorangarira sungano yake nokusingaperi,
shoko raakarayira, kwechiuru chamarudzi.
16Sungano yaakaita naAbhurahama,
mhiko yaakapika kuna Isaka.
17Akasimbisa kuna Jakobho somutemo, kuna Israeri sesungano isingaperi, achiti:
18“Kwauri ndichapa nyika yeKenani, sechikamu chenhaka yako.”
19Pavakanga vari vashoma, vari vashoma kwazvo, vari vatorwa mairi,
20vakadzungaira kubva kuno rumwe rudzi kusvika kuno rumwe, kubva kuno humwe umambo kusvika kuno humwe.
21Haana kutendera munhu kuti avadzvinyirire;
nokuda kwavo akatuka madzimambo.
22“Musabata vazodziwa vangu;
musaitira vaprofita vangu zvakaipa.”
23Imbirai Jehovha, pasi pose;
paridzai ruponeso rwake zuva nezuva.
24Zivisai kubwinya kwake pakati pendudzi,
mabasa ake anoshamisa pakati pavanhu vose.
25Nokuti Jehovha mukuru uye anofanira kwazvo kurumbidzwa;
anofanira kutyiwa pamusoro pavamwari vose.
26Nokuti vamwari vose vendudzi zvifananidzo, asi Jehovha akasika matenga.
27Kubwinya nokukudzwa zviri pamberi pake; simba nomufaro zviri munzvimbo yougaro hwake.
28Ipai kuna Jehovha, imi mhuri dzendudzi,
ipai Jehovha kukudzwa nesimba,
29ipai Jehovha kukudzwa kunofanira zita rake.
Uyai nezvipiriso uye muuye pamberi pake; namatai Jehovha mukubwinya kwoutsvene hwake.
30Dederai pamberi pake, imi nyika yose! Nyika yakasimbiswa kwazvo; haingazungunutswi.
31Matenga ngaafare, nyika ngaifare; ngavati pakati pamarudzi, “Jehovha anotonga!”
32Gungwa ngaritinhire nezvose zviri mariri; minda ngaifarisise nezvose zviri mairi.
33Ipapo miti yesango ichaimba, ichaimba nomufaro pamberi paJehovha, nokuti anouya kuzotonga nyika.
34Vongai Jehovha nokuti akanaka.
Rudo rwake runogara nokusingaperi.
35Danidzirai muchiti, “Tiponesei, imi Mwari Muponesi wedu;
tiunganidzei uye mutirwire pandudzi, kuti tigovonga zita renyu dzvene kuti tifarisise mukukurumbidzai.”
36Rumbidzai Jehovha, Mwari waIsraeri, kubva pakusingaperi kusvikira pakusingaperi.
Ipapo vanhu vose vakati, “Ameni” uye vakarumbidza Jehovha.
37Dhavhidhi akasiya Asafi navamwe vake pamberi peareka yesungano yaJehovha kuti ashumirepo nguva dzose maererano nezvaidiwa zuva rimwe nerimwe. 38Akasiya Obhedhi-Edhomu navamwe vake makumi matanhatu navasere kuti vashumire navo. Obhedhi-Edhomu mwanakomana waJedhuruni naHosa vaiva vatariri vamasuo.
39Dhavhidhi akasiya Zadhoki muprista navamwe vaprista pamberi petabhenakeri yaJehovha panzvimbo yakakwirira muGibheoni 40kuti vape zvipiriso zvinopiswa, kuna Jehovha paaritari yezvipiriso zvinopiswa, nguva dzose, mangwanani namanheru maererano nezvose zvakanga zvakanyorwa muMurayiro waJehovha waakanga apa Israeri.
41Pakati pavo paiva naHemani naJedhutuni navamwe vose vaiva vakasarudzwa namazita kuti vavonge Jehovha, “Nokuti rudo rwake runogara nokusingaperi.” 42Hemani naJedhutuni vaiva nebasa rokuridza hwamanda namakandira uye nokuridza zvimwe zviridzwa parwiyo rutsvene. Vanakomana vaJedhutuni vakaitwa vatariri vamasuo.
43Ipapo vanhu vose vakabvapo, mumwe nomumwe akaenda kumba kwake, uye Dhavhidhi akadzokera kumba kwake kundoropafadza mhuri yake.


text:
Ronzamabwe
Shoko rokuti Chironzo Chemabwe kana ronzamabwe (Petrology kuChirungu) riri kushandiswa pano kureva denhe reruzivo rinodzidzisa pamusoro pemabwe, kuwumbwa kwawo uye kupatsanurwa kwemapoka emabwe. Kune mhando dzemambwe nhatu dzinoti echikwatamabwe (ignenous), akawumbwa kubva pakutsindirana kwemadzikinyira (sedimentary), uye akashandurwa chimiro nehujoto nepuresha yakakwira (metamorphic).
Kupiwa kweZita[chinja | edit source]
Shoko rokuti kudura (to reveal, to mention, to interpret) rinoreva, kutaura kana kutsanangura kunoburitsa pachena zvakavandika kana zviri kurehwa - pano takanangana nekunobuditsa pachena zvose zvinozivikanwa maererano nemusoro wenyaya iri mudariro. Apa ndipo pabva chivakamberi chokuti dura-. Chivakamberi ichi chiri kushandiswa kuturikira chivakashure cheEnglish chinoti -logy chinoreva a speaking, discourse, treatise, doctrine, theory, science".
Shoko rokuti chironzo (law) rinoreva mutemo. Shoko rokuti kuronza (to say, to tell, explain) rinoreva kuudza, kutaura kana kutsanangura. Saka tikati ronzamabwe zvinoreva kuti chidzidzo ichi chakaita somutemo unotaura, unotiudza uye unotsanangura pamusoro pezvipenyu. Shoko chairo richapfumbira harisati ranatsa kubuda pachena, parizvino Shoko rokuti ronzamabwe rinodudzira zvimwechete nokuti duramabwe.


text:
Nhareyamado
Nhareyamado kana nharemado (cellphone) imhando yerunhare isina waya dzakabata kwairi inoshanda nemasaisai emhando rwe "radio". Nokumwe kutaura inonzi nharembozha.
Shoko rokuti nharemado rinotoredzera kubva pachizinga chinogadzirirwa huchi nenyuchi chine mado ane kuumbwa kwakaita gonyanhanhatu. Kushanda kunoita nharemado ndekwekuti inotambira nokupa mashoko kushongwe iri pedyo. Shongwe dzinopana nokutapurirana mashoko, nharemado dzotapurirana neShongwe iri pedyo.
Shongwe dzeNhare (Base Station Towers) dzinowumba dandira reshongwe zhinji dzinopana mashoko. Shongwe imwe neimwe inenge iri munharaunda mayo; nharaunda idzi ndidzo dziri kudanwa kunzi mado. Kureva kuti dandira reshongwe (network) rakaumbwa nemado. Nharaunda dzeShongwe dzakarongeka nokubatana sokurongeka kungafananidzwa nemado ari pachizinga chehuchi hwenyuchi. Munzvimbo zhinji, nharaunda yakakomberedza shongwe ine chiumbiko chakaita gonyanhanhatu.


text:
Wakawana Upenyu husingaperi here?
Mubvunzo: Wakawana Upenyu husingaperi here?
Mhinduro: Bhaibheri rinotsanangura zvakajeka mawaniro aungaita upenyu husingaperi. Chekutanga, tinofanirwa kuziva kuti takatadzira Mwari: “Nokuti vose vakatadza uye vakasasvika pakubwinya kwaMwari” (VaRoma 3:23). Tose takaita zvinhu zvisingafadzi Mwari, zvinoita kuti tikodzere kupiwa chirango. Nokuti tinenge tichitadzira Mwari anogara aripo nokusingaperi, chirango chedu chinofanira kuvapo nokusingaperi. “Nokuti mubayiro wechivi ndirwo rufu, asi chipo chaMwari chokungopiwa ndihwo upenyu husingaperi muna Kristu Jesu Ishe wedu” (VaRoma 6:23).
Zvisinei, Jesu Kristu, uyo asina zvitadzo (1 Petro 2:22), Mwanakomana waMwari ane upenyu husingaperi uyo akava munhu wenyama (Johani 1:1, 14) akafira zvitadzo zvedu. “Asi Mwari anoratidza rudo rwake kwatiri pakuti: Tichiri vatadzi, Kristu akatifira” (VaRoma 5:8). Jesu akafira pamuchinjikwa (Johani 19:31-42), achitora chirango chataifanirwa kuwana. (2 VaKorinde 5:21). Pashure pemazuva matatu akamuka kubva kuvakafa (1 VaKorinde 15:1-4), zvichiratidza masimba ake ekukunda rufu. “Nengoni dzake huru, akatibereka patsva akatipinza mutariro mhenyu nokumuka kwaJesu Kristu kubva kuvakafa” (1 Petro 1:3).
Nekutenda, tinofanira kuchinja maonero atinoita Kristu—kuti iye ndiani, kuti akaitei, uye kuti akazviitirei—kuti tiponeswe (Mabasa 3:19). Kana tikatenda maari, tichibvuma kuti kufa kwaakaita pamuchinjikwa kwakabhadhara zvivi zvedu, ticharegererwa towana vimbiso yeupenyu husingaperi. “Nokuti Mwari akada nyika nokudaro, kuti akapa Mwanakomana wake mumwe oga, kuti ani naani anotenda kwaari arege kufa asi ave noupenyu husingaperi” (Johani 3:16). “Kuti kana ukapupura nomuromo wako kuti, “Jesu ndiye Ishe uye ukatenda mumwoyo mako kuti Mwari akamumutsa kubva kuvakafa, uchaponeswa” (VaRoma 10:9). Kutenda basa rakaitwa naJesu chete pamuchinjikwa ndiyo nzira inoendesa kuupenyu husingaperi. “Nokuti makaponeswa nenyasha, kubudikidza nokutenda, uye izvi hazvibvi kwamuri, chipo chaMwari, kwete namabasa, kuti parege kuva nomunhu anozvikudza” (VaEfeso 2:8-9).
Kana uchida kugamuchira Jesu Kristu seMuponesi wako, pano pane munyengetero waungapa. Asi hazvirevi kuti kudzokorora munyengetero uyu kana umwewo kuchakuponesa. Chichakuponesa chete pazvitadzo kuvimba naKristu. Munyengetero uyu ingori nzira yekuti uudze Mwari kutenda kwako nokuti akaita kuti ukwanise kuponeswa. "Mwari, ndinoziva kuti ndakakutadzirai uye ndinofanira kurangwa. Asi Jesu Kristu akatakura chirango chacho chaifanira kuuya pandiri zvoita kuti kana ndikatenda maari ndiregererwe. Ndinovimba Nemi kuti mundiponese. Ndinokutendai netsitsi dzenyu dzinoshamisa uye kuregerera kwenyu—chipo cheupenyu husingaperi! Ameni!"
Zvawaverenga pano zvaita kuti ude Kristu here? Kana zvirizvo, dzvanya bhatani rakanzi “Nhasi ndagamuchira Kristu” riri pasi apa.
Dzokera kupeji yekutanga yemutauro weShona
Wakawana Upenyu husingaperi here?


text:
Kumbanidza
Kana zvichinzi kumbanidza kana kukumanidza (1. Combine; 2. join together; 3. Mix together; 4. Add together) zvinoreva kugadzira chinhu chimwe mushure mokusanganisa kana kubatanidza zvinhu zviviri kana kudarika.
Kurumatidza (attach, to join, to weld, to solder, cement) rinoreva kubatanidza zvinhu zviviri kuti zvive pamwe kana kuva sechinhu chimwe.
- Kunongana (to mix, join together, to meet).
Kurerutsa Mutauro[chinja | edit source]
- Kumbanidza mombe dzose dzedzoro redu uende nadzo kumafuro.
- + chikumbanidzo kana chisusukidzo chinotaridza kukumbanidza kwenhamba kana tichiita masvomhu.


text:
Rufu
Shoko rokuti rufu (funeral in English) rinoreva panguva kana panzvimbo pakawunganiwa kuchema munhu afa. Rufu rwunoreva kuti pane munhu afa saka mashoko aya anoshandisw achitsivana nokuti anonongedza kuchinhu chimwe.
Mushakabvu zvinoreva munhu afa kana akafa kare.
Kurerutsa Mutauro[chinja | edit source]
- Chifo (mortality, natural death). Akafa nechifo: he died a natural death.
- Mashuramo kana mavhuramo (Period of stress worry. mourning) Tongai akanga ari mumavhuramo mazuva mashoma akapera: Tongai went through a period of stress a few days ago.
- Rutondedzo kana chiyeuchidzo (memorial) apa kureva nguva inosangana vanhu vachipemberera nokurangarira hupenyu hwemushakabvu. Vamwe vanovaka chivakwa chinovayeuchidza mudiwa wayo akavasiya - ichi chivakwa rutondedzo zvakare.


text:
JOHANNESBURG—
Nzvimbo inochengeterwa vanhu vari kuda kudzingwa mu South Africa, ye Lindela Repatriations Centre, yaona zvizvarwa zvakawanda zveZimbabwe pamwe nedzimwe nyika, zvichishungurudzwa panzvimbo iyi zvisati zvaburitswa muSouth Africa nechisimba.
Muzuva redu rechipiri rekutarisa zviri kuitika pazvizvarwa zveZimbabwe zvinenge zvatyora mitemo yekupinda pamwe nekugara mu South Africa, Studio7 inonzwa zvinhu zvinosirisa zviri kusangana nevana veZimbabwe.
Chinhu chava pachena kuti ukataura zita rekuti Lindela, kana kuti Gumbagumba, kuchizvarwa cheZimbabwe chiri muSouth Africa, hana yake inorova, nokuti anoziva zvinoitika kukamba iyi.
Sevamwe vese vanobatwa muSouth Africa mushure mekupinda munyika iyi zvisiri pamutemo, vanhu vakawanda vemuZimbabwe vakatombochengetwawo paLindela, vasati vapinda murwendo rurefu rwekudzoserwa kumusha nechisimba, vachifamba nemotokari yemapurisa hombe yakapihwa zita rekuti Gumbagumba.
Muna Gunyana, sangano re Lawyers for Human Rights, rakaburitsa gwaro rinoratidza kuti mashandiro enzvimbo iyi ari kutyora mitemo zvakanyanyisa, pamwe nekodzero dzevanhu.
Gweta rinoshanda nesangano iri, Muzvare Thandeka Duma, vanoti vave nemwedzi yakati kuti vachiongorora mashandiro ekamba yeLindela. Vanoti vanhu vazhinji vanonyimwa mukana wekutsvaga hupoteri kana vaendeswa mukamba iyi.
Muzvare Duma vanoti vanhu vekune dzimwe nyika vakachengetwa muzvimbo iyi, vanoudza sangano ravo kuti chikafu chavanopihwa hachigutsi, chipatara chacho hachinyatsoshanda nemazvo, uye magumbeze avanofuga anenge azere neinda.
Lindela yakavakwa muna 1996, uye kamba iyi inogona kugara vanhu vanosvika zviuru zvitanhatu nemazana mashanu.
Ongororo yakaitwa ne Lawyers for Human Rights gore rino haina kutaura nezvekuzarisa kwevanhu pa Lindela, sezvakamboitika makore mashoma apfuura, apo pakafa vanhu vekuZimbabwe vakawanda.
Asi SW Radio Africa yakaburitsa nyaya muna Nyamavhuvhu yekuti pa Lindela pakaitika mhirizhonga, vanhu vana vakafa, vaviri vari vekuZimbabwe.
Mukuru webazi rinoona nezvemukati menyika muSouth Africa, VaMkuseli Apleni, vanotsika madziro vachiti hachisi chokwadi kuti zvinhu hazvina kumira zvakanaka kuLindela.
Nhengo yebhodhi reCrisis in Zimbabwe Coalition, Amai Thoko Matshe, vanoti zviri kukanganisa mafambisirwo ezvinhu kuLindela ndezvekuti hurumende yakaisa nzvimbo iyi mumaoko ekambani yakazvimirira, izvi zvinonetsa kuti inyatsoziva mafambiro ari kuita zvinhu pakamba iyi.
Asi Va Apleni vanoti Amai Matshe havasi kutaura chokwadi chemamiriro ezvinhu ku Lindela, vachiti hurumende iri kutarisa neziso regondo, mashandiro ekambani yeBosasa.
Asi Muzvare Duma vanoti mhosva huru iri kuparwa nehurumende yeSouth Africa panzvimbo iyi kuchengeta vanhu kwemazuva anodarika zana nemakumi maviri, zvinove zvinopesana nemutemo wenyika.
Asi VaApleni vanoti kudzosera munhu kunyika kwake hazvisi nyore, sezvo paine zvakawanda zvinofanirwa kutanga zvaitwa.
VaApleni vanoti bazi ravo riri kugadzira gwaro rine mazita emunhu wese ari munyika, kuitira kubata avo vanoti kana vasungwa, vade kutsvaga hupoteri zvisinei kuti vanenge vambotsvaga mvumo vakakundikana.
Ukuwo sangano reLawyers for Human Rights rinoti riri kukurudzira hurumende kuti iture mutemo uchaita kuti vanenge vabatwa nemhosva yekupinda munyika zvisiri pamutemo, vaende kuLindela chete kana zuva ravo rekudzoserwa kunyika yavo rasvika. Vanoti izvi zvichachengetedza mari yakawanda iri kushandiswa nehurumende pakuchengeta vanhu ava, pamwe nekubhadhara magweta apo inenge ichiendeswa kumatare nevanenge vachipikisa kudzingwa kwevanhu muSouth Africa.


text:
WASHINGTON—
Mupepeti webepanhau reWeekly Mirror rekuChinhoyi, VaDennis Kagonye, vamiswa pamberi pedare ramejasitiriti muChinhoyi vakawanikwa vaine mhosva yekudhinda bepanhau ravo vasina rezinesi.
Gweta raVaKagonye, VaKudzai Choga, vanoshanda nekambani yemagweta yeMuchineripi and Associates, vati VaKagonye vapiwa mutongo wekuti vabhadhare faindi inoita zana remadhora, kana kugara mujeri kwemwedzi miviri mushure mekunge mimwe mwedzi mitanhatu yasendekwa parutivi kwemakore mashanu.
VaKagonye vakasungwa neChipiri vachipomerwa mhosva yekutyora mutemo weAccess to Information and Protection Privacy act (AIPPA).
Zvichakadaro, vashandi vatatu veCounselling Services Unit, vakasungwa neMuvhuro vachipomerwa mhosva yekuchengeta zvinhu zvisingabvumidzwe uye kunyora-nyora midhuri, vaendeswa kuBulawayo nemapurisa uko kunonzi kwakaparirwa mhosva iyi.
Mutauriri wesangano remagweta reZimbabwe Lawyers for Human Rights, VaKumbirai Mafunda, vaudza Studio7 kuti magweta ari kumirira VaFidelis Mudimu, VaZachariah Godi naVaTafadzwa Gesa, atevera vatatu ava apo vanga vachiendeswa kuBulwayo.
VaMafunda vati mapurisa emuHarare azosangana nemapurisa abva kuBulawayo muKwekwe, umo vapiwa vasunga ava vachizoenda navo kuBulawayo.
Mapurisa anzi haasati apomera vatatu ava mhosva zviri pamutemo kunze kwekutaura chete kuti vakapara mhosva iyi kuBulawayo.
Mune imwewo nyaya bato reMDC T rinoti mutevedzeri wemubati wehomwe uye vari gurukota remhando dzemoto, VaElton Mangoma, vapiwa masamanisi nemapurisa ekuvazivisa kuti vanodiwa kudare ramejasitireti kuBindura nemusi weChipiri 13 Mbudzi.
VaMangoma vari kupomerwa mhosva yekutuka mutungamiri wenyika, VaRobert Mugabe, pamusangano webato ravo wakaitwa paManhenga kuBindura kwakare gore rapera. VaMangoma vari kuramba mhosva yavari kupomerwa iyi.
Hurukuro naVaKudzai Choga
Hurukuro naVaKumbirai Mafunda


text:
Magonga (taranyika)
Shoko rokuti magonga riri kushandiswa kutaura nzvimbo mbiri imwe iri kuMaodzanyemba imwe kuchamhembe kwenyika, panova panosangana Chiso chenyika neakiso inozeya nyika.
Magonga eRinopasi[chinja | edit source]
Gonga rekuMaodzanyemba, (North pole) ndipo papoyindi panosangana uso neakiso yekuzeya yeRinopasi (Earth), kuri kuMaodzanyemba kweRinopasi, riri divi rakapesana neSouth pole . Munongedzo wecompass inotaridza kuti kuMaodzanyemba ndekupi.
Gonga rekuChamhembe, (South pole) ndipo papoyindi panosangana Chiso neakiso yekuzeya yeRinopasi (Earth), kuri kuChamhembe kweRinopasi.
Takatarisana neRinopasi, Mutsazanisi mutsetse wekufungidzira une nhambwe dzakaenzana kubva kuGonga rekuChamhembe kusvika kuGonga rekuMaodzanyemba panzvimbo dzose. Mutsetse uyu unocheka urungano yeRinopasi kuita zvikamu zviviri zvakaenzana.


text:
Duwo
Izwi rokuti duwo (fish trap in English) rinoreva chiumbwa chinorukwa nemiti chinoshandiswa kuteya hove murwizi kana dziva.
Duwo rinogdzirwa rakaita chiumbwa chegaba rakavharika rimwe divi. Kune rimwe divi kunorukirwa charaka chinoti hwaro hwacho huri kunze, chisuvi chakavhurika chiri mukati. Duwo rinokandwa murwizi rosungirwa pahoko kana muti uri kumahombekombe erwizi. Tarisiro ndeyekuti hove inopinda muduwo nekuhwaro hwecharaka. Kana hove ichinge yapinda muduwo seizvi kubuda kunenge kwonetsa nokuda kwokuti charaka chine chisuvi chakamanika chakashama nhambwe diki zvichienzaniswa nehwaro hwacho.
Muteyi wehove anopota achiuya kuzotarisa duwo rake kuti rabata here.


text:
WASHINGTON—
Nhengo dzose makumi maviri neshanu dzekomiti yeparamende iri kutungamira kunyorwa kwebumbiro idzva remitemo yenyika, yeCOPAC, dzasangana muHarare dzikatambira zviri pamutemo gwaro rebumbiro idzva pamwe negwaro rezvakaitika kubva pakatanga chirongwa ichi, reNational Report
, zvisati zvaendeswa kuparamende.
Izvi zvinotevera kupirwa kwegwaro iri kukomiti iyi nemasachigaro eCOPAC ari matatu anoti VaDouglas Mwonzora veMDC T, VaMunyaradzi Paul Mangwana veZanu PF, pamwe naVaEdward Mkhosi veMDC inotungamirirwa naVaWelshman Ncube.
Asi vamwe kusanganisira sanganao reNational Constitutional Assembly, NCA, vanoti kunyange hazvo COPAC yatambira gwaro iri zviri pamutemo, uye paramende ichitarisirwa kuritambira zvakare, hapana zvakamboshandurwa zvikuru panyaya yemasimba emutungamiri wenyika nedare remakurukota, kana zvichienzaniswa nebumbiro riripo pari zvino, sezvo mutungamiri wenyika.
Mutauriri weNCA, VaMadock Chivasa, vanoti zvimwe zvisina kushandurwa inyaya yekuramba nyika iine vatevedzeri vemutungamiri wenyika vaviri sezviripo pari zvino, uye kusatarwa kwehuwandu hwemakurukota anoumba dare remakurukota.
Asi mumwe wemasachigaro eCOPAC, VaDouglas Mwonzora, vanoti mabumbiro maviri aya akasiyana zvikuru sezvo bumbiro idzva iri richipa mukana wekuti mashandiro emutungamiri wenyika atarisiswe neparamende, uye haakwanisi kuita zvimwe zvinhu asina kuwirirana nedare remakurukota.
Hurukuro naVaDouglas Mwonzora pamwe naVaMadock Chivasa


text:
WASHINGTON—
Vamwe vakaoma musoro muZanu-PF vanonzi varuvamba zvakare rwiyo rwekukurudzira mutungamiri wenyika, VaRobert Mugabe, kuti vaende kuSADC kunotaura nevamwe vakuru venyika idzi kuti vabvume kuti Zimbabwe iite sarudzo gore rinouya pasina bumbiro idzva sezvo mapato ari muhurumende yemubatanidzwa ari kutadza kuwirirana.
Asi mapato maviri eMDC anoti zviri kuda kuitwa neZanu-PF izvi hazvisi kuzoitika nekuti SADC yakabuda pachena kare kuti sarudzo dzinoitwa chete pave nebumbiro idzva remitemo yenyika.
Mutauriri we MDC-T, VaDouglas Mwonzora, vanoti havasi kuzotambira kurudziro yeZanu-PF sezvo mapato ose achifanirwa kutevedzera zviri muchibvumirano cheGlobal Political Agreement. Vatiwo nyaya yekuda kuita sarudzo muna Kurume iri kutaurwa naVaMugabe haiite nekuti pane zvinhu zvakawanda zvinoda kutanga zvavandudzwa.
Komiti iri kukokera mabasa eCOPAC ndiyo iri kunzi yave kuyedza kugadzirisa zviri kunetsa mubumbiro asi hapana kuwirirana zvachose panyaya yekuendesa masimba kumatunhu uye kuti vanhu vopihwa kodzero dze Dual Citizenship
here kana kuti kwete.
Mutauriri weZanu-PF, VaRugare Gumbo, vanoti igaroziva kuti veMDC vanogara vakazhamba sevana vadiki.
Gweta rinorwira kodzero dzevanhu, uye vari murongi wemabasa musangano idzva re Zimbabwe Democracy Institute, VaDewa Mavhinga, vanoti zvakakosha kuti mapato ose ari muhurumende anofanirwa kurenekedza zvaakawirirana.
Hurukuro naVaRugare Gumbo
Hurukuro naVaDewa Mavhinga


text:
Mburungwa
Muchidzidzo chePimanyika, mburungwa (Sphere) izwi rinoreva chiumbwa chakaurungana kuita bhora. Vamwe vatauri vanoti: chinhenderekwa, chiurungwe; mhumburu kana kuti urungano. chiso cheurungano chine nhambwe dzakaenzana kubva pamunzi wepakati (centre) pemburumbwa; nhambwe iyi inodanwa kunzi taramunyongo, (radius).
Zvinhu zvine kuumbwa kwemburumbwa zvinosanganisira: bhora, mazhanje nemimwe michero uye Rinopasi ratigere.
Mburungwa-gama ndiyo inonzi hemisphere kuEnglish.
Kabhora kadiki kakapfava kanonzi mbungo - muenzaniso tennis ball.
Burumbwa, bumburu, burungwa zvinoreva zibhora ziguru rechinhu chero chipi zvacho.
Mashoko ri kuEnglish ane chekuita nemburungwa anofanirwa kuturikirwa anosanganisira: circuit, orbit, cycle, ellipse.
Mbumbwa (Object that has been moulded into round shape) kana bumbwa.
Kuburunga (coil up; curl up).
Kuburumbudza (roll or roll away) apa kureva kukungurutsa kana kukunguruka.


text:
Dzinoyamwisa
Dzinoyamwisa (mammals in English) mupanda wemhuka dzinofema mweya, dzine muzongoza uye dzinozivikanwa nekuva nevhudzi kana kuti mamvanda. Chikuru chinonekwa pamhuka dzinoyamwisa ndechekuti dzine tsatsadzi dzinobuditsa mukaka kubva mumazamu kana mhuka nzvari yazvara mwana. Mhuka zhinji dziri pamupanda wedzinoyamwisa dzinowanikwa dziine tsatsadzi dzinobuditsa dikita.
- Matyaka, dombwe, manhombwe kana madombwe (First beestings; colostrum) zvinoreva mukaka unotanga kubuda kana mwana azvarwa une ruvara rwakaita yellow.
.


text:
Zvipfeko
Zvipfeko zvinhu zvinorukwa zvichishandiswa kuvhara muviri wemunhu. Vanhu vanosimira zvipfeko nezvikonzero zvakasiyana zvinoti:
- Kupa muviri chiremera nokuti zvinonyadzisa kufamba munhu ari musvo.
- Kushongedza muviri zvichiratidzawo hupfumi hwemunhu netsika dzaanokoshesa.
- Kuvhara muvhiri kuti udziyirwe.
- Kudzivirira kukuvadzwa kwemuviri kana munhu ari kuita mabasa akarema.
- Kupfeka semucherechedzo wemhemberero dzakasiyanasiyana.
Kana chipfeko chichinzi chinonjenjemera kureva kuti chinowonesa zviri mukati - see through, sheer.
Mazita ezvipfeko[chinja | edit source]
- Bhachi
- Chishongo (Article of clothing appropriate to the occasion; 2. War decoration) apa kureva zvipfeko zvakafanirana nenhambo yacho.
- Mudhebhe
- Nguwani
- Mujivha
- Hanzu (a coat, outer garment).
- Rokwe
- Jasi
- Mukonde (bead belt worn by women).
- Hembe (Shirt) zvichibva pazwi reAfrikaans rinoti hemp.
- Chikabudura
- Mbikiza (Short skirt) apa kureva siketi pfupi.
- Handa (Laces). Kana iri imwe yonzi ruhanda.
- Chitembwe (Patch for clothing).
- Bhatani, gopero, butawu (button).
- Konopo (stud).
- Musiwa (scanty clothing, nakedness).
Mucheno[chinja | edit source]
Shoko rokuti kupuvira kana kupurira rinoreva kuita chinhu nomutowo wakapfurikidza mwero wakaterama. Apa chiri kuitwa chingava: kupfeka mbatya dzakanakisa pamucheno; kukaringa kana kurunga chokudya chabikwa; huwandu zvezvinhu zvaunzwa kana kutengwa , zvichingodaro.
- Mbuya vaChido vanga vakaita mucheno wokupurira pamuchato wemuzukuru wavo.
- Gamuchirai akapuvira dovi mubota raakabikira Sekuru.
Kushonga (dress infine clothes).
Kupfekedza, kusimidza (to dress someone else).
Kupfeka, kufuka, kusimira (to dress oneself). Kupfekenura, kukutunura, apa kureva kubvisa mbatya.
- Kushandika, kushandura (to have inside out) apa kureva kupindurudza.


text:
Humhutu
Humhutu kana utunga (mosquito in English) kapembenene kanonyanya kuzivikanwa nenahu yekuruma vanhu kachisveta ropa. Nzvari dzehumhutu ndidzo dzinonyanya kusveta ropa panguva imwechete dzichitapurira zvirwere zvinosanganisira malaria.
Kunonzi kune marudzi 3,500 ehumhutu Pasirose. Marudzi ehumhutu aya anotapurira zvirwere zvinosanganisira malaria ne West Nile.
Zvikara zvinodya humhutu zvinosanganisira mukonikoni nehove.
Kurerutsa Mutauro[chinja | edit source]
Humhutu imhando yesengende inotapurira malaria.


text:
Nhanga (Muchero)
Nhanga muchero unorimwa mumunda panguva yezhizha. Vamwe vanodya mashizha ayo anozivikana nekuti muboora kana maruva acho anonzi mangare anenge aneruvara rweyellow. Muboora unova ndiwo unobereka manhanga unodyarwa kubva mumhodzi dzemanhanga unotambarara woita maruva panova ndipo panozobva manhanga. Nhanga (manhanga kana akawanda) rinobikwa rodyiwa rakadaro kana kuritswanwa roitwa nhopi. Vamwe vano omesa mhodzi vodzikanga vodzvura vogadzira mabumbe.
- Jekera (Small, tender, young pumpkin (added to spinach in much the same way as tomatoes) apa kureva nhanga dete rinochekerwa mumuriwo sezvinoitwa madomasi.
Huvhe (Pulp surrounding the seeds inside a pumpkin) apa kureva zviya zvinowanikwa zvakakochekera pamhodzi dzemanhanga. Vamwe vanoti rovhu.
- Kubvengenya (shred).


text:
WASHINGTON— Mudare remakurukota munonzi makandiranwa makobvu nematete apo mange muchizeyiwa nyaya yekupisirwa mumba kwaChristpowers Simbarashe Maisiri kuHeadlands.
Christpowers mwana waVaShephered Maisiri, mutevedzeri wemunyori anoona nezvemabasa muMDC-T kuHeadlands.
Vane ruzivo nezvaitika vanoti gurukota muhofisi yemutungamiri wehurumende, VaMorgan Tsvangirai, VaJameson Timba, vanonzi ndivo vakanda nhau yerufu rwaChristpowers mudariro vachishora zvikuru nyaya yemhirizhonga.
VaTimba vanonzi vatsigirwa nemakurukota akawanda eMDC-T kusanganisira munyori mukuru mubato iri, VaTendai Biti. Makurukota eMDC-T ange achipopotera gurukota muhofisi yemutungamiri wenyika, VaRobert Mugabe, VaDidymus Mutasa, vanova mumiriri wenzvimbo iyi vachiti ndivo vanofamba vachikurudzira mhirizhonga.
VaMutasa vakatsamwisa nhengo dzeMDC-T nemashoko avo ekuti VaMaisiri vaive mutsigiri weZanu-PF. VaMutasa vanonzi vadyawo magaka neminzwa yawo vachiti havanei nechekuita nezverufu urwu.
Zvinonzi VaMugabe vangosara vati kanha nekukandirana makobvu nematete kwange kuchiitika pakati penhengo dzedare remakurukota.
Dare iri rinonzi ratora nguva yakareba zvikuru vanhu vachitukana nekunyombana.
Papera dare iri VaTsvangirai vanonzi vati kuna VaMugabe vaende vose kunoviga mwana uyu neChina, asi VaMugabe vati havakwanise.
MDC-T yazivisa kuti VaTsvangirai ndivo vachatungamira pakuvigwa kwaChristpowers nemusi weChina.
Mutumbi waChistpowers unonzi wange uchivhenekwa navanamazvikokota kuParirenyatwa kuitira kuti paonekwe kuti chii chakamuuraya.
Studio 7 yayedza kubata VaMutasa asi havana kudavira nhare yavo.
Nyanzvi munyaya dzezvematongerwo enyika, VaSanderson Makombe, mumwe wevakapona nepasaka reshumba apo mota yavaifamba nayo yakapiswa nevanofungidzirwa kuti vasori muna 2000, vanhu vaviri vakafa muchiitiko ichi vanoti hapana zvinobatsira kutaura kana vari kuponda vanhu vasiri kusungwa.


text:
Rupandavaro
Muchidzidzo masvomhu, izwi rokuti rupandavaro (Proportionality in English) rinocherechedza hukama huripo pakati pehuwandu hwezvipimwa zviviri. Ngatitii munhu anoshanda pabasa panobhadhara $60 pazuva (8hr). Kana akashanda 6 awa anenge achifanirwa kubhadharwa $45 kana kuti (60 x 6/8) nokuti ashanda Chiharu chezuva chete. Iyi ndiyo mari inoyenderana nenguva yaashanda. Akashandawo 4 awa, anenge akafanirwa kubhadharwa $30 kana kuti (60 x 4/8). Saka apa mubhadharo unopiwa serupande rwemari yepazuva rose rokubata basa (8hrs). Kutaura kwekuti rupandavaro kunorevera kuti huwandu hwemari yabhadharwa hunofananidzwa nemari yekushanda zuva rose nechimedu chinonyorwa paenzane sezvizvi:
Mari yabhadharwa = (Mari yepazuva x Nguva yashandwa)/(Nguva yekushandwa pazuva) = (60 x N) x 1/(8)
Kureva kuti chikamu chezuva chinobhadharwa chichitevera chivavatara cherupandavaro 1/8, apa N anomirira awa dzashandwa pazuva. Munhu achinge ashanda zuva rose (8hr) anowana chikamu (8/8 = 1) chemari yepazuva, inova (60 X 1)
Kupiwa kwezita[chinja | edit source]
- Bande kana rupande - One of the portions, equal or unequal, into which anything is divided - apa kureva chimwe chezvikamu chakaumba chiro, mutumbi, boka kana nzvimbo.
- Kupandavara - to grow big each in it's own way - kukura kwemhande imwe neimwe ichizvikurira.
Mitowo yerupandavaro[chinja | edit source]
: y = 1/x Kuti pabude y panokondekwa x kunze kwepana x = 0.
Rupandavaro rwakadondeka runoitika apo huwandu hwechinhu huchinge huchikura panokurawo huwandu hwechimwe chepiri. Somuenzaniso wapiwa pamusoro wokuti mari inobhadhrwa munhu inowanda nokuwandawo kuniota nguva yaashanda. Mumwe muenzaniso webandavaro rakadondeka unowonekwa nderekuti chikafu chinodyiwa nevanhu pamabiko chinowanda nokuwandawo kwevanhu vauya pamabiko.
Bandavaro rakakondeka rinoitika apo huwandu hwechinhu huchinge huchidzika apo panenge pachikwira huwandu hwechimwe chepiri. Somuenzaniso kana muchovha uri kufamba kubva Harare kuenda kwaMutare, nguva inotorwa kufamba rwendo urwu inodzika apo panokwira spidhi yemuchovha. Apa tinoti spidhi nenguva yerwendo zvine bandavaro rakakondeka. Kana pachisakurwa maricho, nguva inotorwa kusakura munda acre rimwe inodzika kana huwandu hwevanhu vari kushanda maricho huchikwira. Apa zvakare nguva yekusakura nehuwandu hwevanhu zvine rupandavaro rwakakondeka.
Kurerutsa Mutauro[chinja | edit source]
- Kana muchovha uchifamba nespidhi yakaenzana, nhambwe yafambwa ine bandavaro rakadondeka nenguva yafambwa.
- Fosi yegunganidzo inobata mutumbi ine rupandavaro rwakadondeka nehuremu hwemutumbi.
- X is proportional to Z inoturikirwa ichinzi: X ine bandavaro rakadondeka Y.
- I and R are indirectly proportional inoturikirwa ichinzi: I na R zvine bandavaro rakakondeka.
Mashoko ari pano achada kunhadziridzwa kuti areve zvinodiwa nemazvo.


text:
Nyuchi
Nyuchi kapembenene kanogadzira huchi kanowanikwa muAfrica uye kune zvimwe zviwumbe zvinosanganisira Asia, Europe, North America¸ neSouth America.
Mhora kana kuti ndamo (beeswax) zvinoreva izvo zvakagadzira midende inovakwa nenyuchi kuti dziise huchi hwadzo.
Rumborera, mborera kana horera (stinger) inhengo yenyuchi inopfonda ichipinda pasi peganda remunhu.
Donganyuchi mukono wenyuchi; idzi nyuchi hadzina rumborera uye hadzibate basa rekuunganidza mhodzi kana nectar. Basa radzo kutanda hadzi kuti dziite vana.
Basi imhando yenyuchi isingarume inogara mumiti.
Hwodza kana monga (Bee: stingless, living in termite mounds) imhando yenyuchi isingarume inogara muguru pachuru.
Bupira kana bute zvinoreva nyuchi zhinji dziri kubhururuka - an abundance of flying insects, a swarm.
Kurerutsa Mutauro[chinja | edit source]
Mudza (1. Inaccessible place. 2. Space below raised building).
- Nyuchi dziri mudza: the bees are in an inacessible place (i e in space between two stones, to which hand cannot penetrate).
- Uya nekasha iri mudza meguyo: fetch the snuffbox from under the grindstone.
Bumha[chinja | edit source]
Bumha kana bumhira (swarm of insects) zvinoreva kuwungana kwezvinhu zvidiki zvakafanana. Somuenzaniso kune bumha renyuchi kana bumha remago.


text:
Chipfuva
Chipfuva (chest) kana kuti dundundu chikamu chemuviri chiri pakati pedumbu nemutsipa. Chipfuva chine mbabvu pasi pacho dzakavhara nhengo dzinoti: moyo; mapapu; nedzimwewo. Vamwe vatauri vanoriti diti.
Mune vamwe varume dundundu rinomera vhudzi; zvakare dundundu rakasimba rine mhasuru chishongo chinodadisa kuvarume. Vamwe varume vanoita shishi rokusimudza simbi dzinorema kuti mhasuru dzedundundu nedzemawoko dzikure dzive chidadiso.
Muvakadzi dundundu ndiro rinomera mazamu. Mazamu zvakare chishongo kumukadzi mutsika dzemarudzi akawanda; mazamu anonzi ayevedze kumurume.
Mamwe Mazwi[chinja | edit source]
Shoko rokuti chipfuva rinoshandiswa kureva a cold kana chidzihwa.
- Besa (a cold in the head).


text:
Chibage
Chibage (maize or corn in English) chinorimwa kuno kuchamhembe kweAfrica kwachinova ndicho kudya kunodyiwa mazuva mazhinji neruzhinji rwemhuri dziri kuno. Chibage chizhinji chinogayiwa kuita hupfu chodyiwa seSadza; chimwewo ndicho chinogochewa; kukangiwa nokubika manhuchu nemangayi.
Mamwe mazita anoreva chibage ndeaya: mabarwe, chibere, mabagwe.
Kawawa imhando yechibage inoshandiswa kukanga popcorn.
Chibage chenje zvinoreva mbeu yechibage iri yega isina kusanganiswa nembeu yechimwe chirimwa.
Mudede zvinoreva chibage chinyoro chave kuda kusvika pakusimba kwekuti chidyiwe.
Muchekechera, ngara, kana ngarara - apa kureva mupunga wechibage.
Bukwa, chirekera, mhakatwa kana sakatire (off-shoot of maize stock) zvinoreva sakatire riri kubuda padzinde rechibage.
Chiso (young meanie cob when it first appears) chibage paya pachinovamba kuumba muguri.
Gurinwa, bungu, gungutsi kutaura muguri wabviswa chibage.
Goromondo, magoromondo (1. Out�sized cob of maize. 2. Out-sized groundnut or bambara groundnut).
Muguri, bimbiri, bere (whole cob of maize) apa kureva muguri uchine chibage chawo.
Mbadzwa (One particle of crushed maize; 2. Collective name for crushed maize) kana mabandurwa - apa kureva chibage chakabandurwa kana kumbadzwa.
Gwengwere (White, small-grained variety maize).


text:
Shondo
Shondo imboro inenge isina ganda rekumberi rinovhara musoro kana kuti inenge yakachecheudzwa. Varume vanoiswa shondo kana vachinge vasangana nematambudziko pakusvira kana kuti pakuchaya bonyora.shondo imwe inoitika pakukura musoro unokura zvinobva zvaita kuti ganda risavhara zvakanaka.vanhu vanokura neshondo vanoonekwa nenharo zhinji panevamwe. Asi shondo dzinogona kuiswawo nekuda kwechitendero chevanhu vakasiyana siyana. Zvinonzi mboro dzine shondo dzino nonoka kubata hutachiwana hunotapudzirana pakusvirana, izvo zvinosanganisira sifirisi, gonoriya neAIDS. Tinoudzwa isu kuti vakadzi vanoti varume vane shondo ndivo vanonaka nenzira yekuti pamberi peganda ravo panenge patindivara pasisiri yatingati senzitivhi pachirungu. Izvi zvinoita kuti vakwanise kuramba vachikoira vasingatundi kwenguva yekareba. Pavanozotunda mbewu yavo inenge iri hobvu, ungati mukaka wakakora. Murume ainzi Charles Magazine aiva ne shondo.


text:
Zuva
Muzvidzidzo zvinoti: taranyika; jekanyika; fundoyetsimba; Zvechadenga, zuva imhando yenyenyedzi iri pakati peGumbapamwe reMushana. Zuva rine hujoto hwakakwira zvokuti mbato irimo inoshanduka kubva pakuva mwando unopisisa kuenda pakuva inonzi plasma kuEnglish. Plasma imhando yomusandu ine mwando unopisa zvakanyanya zvokuti maatomu anoshanduka kuva maayoni.
Pimadanho reZuva rine nhambwe yakareva 1,392,000 km, zvichireva kuti zuva akakura zvakapetwa ka 109 kana richienzaniswa neEarth.
Kudzikatirwa kwezuva (Eclipse of the Sun) kunoitika kana mwedzi uri pakati pezuva neRinopasi zvose zvakanangana zviri pamutsetse wakati twasa. Chinoitika ndechekuti mirazvo yezuva inodzikatidzwa nemwedzi yotadza kusvika panyika pane Rinopasi. Nzvimbo dzinenge dzaitika izvi dzinoita rima kunze kugotanga kutonhorera, shiri dzoenda kunovata dzichiti kwadoka.
Kurerutsa Mutauro[chinja | edit source]
- Nhasi zuva rinogangarika: today the sun shines in a cloudless sky.
- Kudzambira zuva kana kuzambira zuva (bask in the sun) kureva kugara panze pane mushana.
- Kushanira mushana (to lie or bask in the sun).
- Kuvandarira (to lie in the sun, to warm oneself in the sun).
- Kutsenuka (to go down a little, late afternoon). Zuva ratsenuka.


text:
MDC
Ibato rematongerwe enyika riri munyika yeZimbabwe. Parizvino bato iri rinotungamirirwa na Va Morgan Tsvangirai anovamutungumiriri asina kunyatsorongeka, uye nderimwe ramapato matatu raiva muhurumende yemubatanidzwa yaitungamirirwa naBaba Robert Mugabe. Bato reMDC rakavambwa mugore ra1998 uye varume vana vakatungamirira kuvamba bato iri vanoti Learnmore Jongwe, Tafadzwa Musekiwa, Morgan Tsvangirai na Job Sikhala. Sikhala wakakurira kwaKangera muZaka. Jongwe wakazofa uye Sikhala wakamboinda kwaMutambara asi wakazodzingwa zvachose. Tiri kuverenga isu mumapepanhau kuti Sikhala wakazofoma yakewo inonzi MDC-99. Zvino Sikhala uye wavakungoenda nenyika.


text:
Kurima
Kurima (farming) zvinoreva mabasa anoitwa kuchengeta mhuka dzakapfuyiwa uye kudyara nekukohwa mbesa. Kurima kunosanganisira kukama mukaka wemhuka dzakapfuyiwa, kucheka vhudzi remhuka dzakadai sehwayi; kusarura mukono unoberekesa nzvari; kusarura mbeu dzakanaka dzokudyara zvichingodaro.
Munyika zhinji dzeAfrica kurima ndihwo hushangazhi hune vanhu vakanyanya kuwanda vanoshandamo.
MuZimbabwe vanhu vazhinji vari kumaruwa vanoita mabasa ekurima. Vazhinji vanopfuya mhuka dzinosanganisira mombe; mbudzi; hwayi; huku; njiva; hanga; nguruve nedzimwewo. Kuminda vanodyara mbeu dzinosanganisira; chibage; donje; fodya; nzungu; nyimo; mbambaira nezvimwewo.
Madzinde anorimwa muvhu achizokohwewa kuti adyiwe kana kushandiswa nevanhu anonzi mbesa - crop of any kind. Panodyarurwa fodya kana muriwo, madzinde acho madiki ari kudyarurwa anonzi mbesanwa kana kuti nhondo.
Kurerutsa Mutauro[chinja | edit source]
- Nhondo dzefodya dzinosimwa pamihomba. Apa kusima kunoreva kudyara chinhu changa chamera uchisima paunoda kuti chizokurira.
- Kusimika kana kudzimika (to plant firmly).
- Kukavira (to plant seeds which are not broadcast e.g. beans and maize) kutaura kudyara mbeu nenzira yekukandira mukakomba uchifushira nevhu rinokavirwa mukakomba makare - iyi naira yasiyana nekukusha.


text:
Zera (chizvarwa)
Shoko rekuti zera (generation) rinokwanisa kureva chizvarwa sokushandiswa kwarinoitwa panonzi "zera redu nezera rana baba vedu". Tichitevedza mhuri imwe pamakore zana (100) kunokwanisa kurarama zvizvarwa zvina kana zvitatu. Kuti kwaberekwa zvizvarwa kana mazera mangani zvinobva pakuti vanhu vari kuita vabereki vava nemakore mangani. Avo vanotora nguva yavo vachimboita chikoro vanowanza kunonoka kubereka saka mhuri dzavo dzinotarisirwa kuitawo zvizvarwa zvishoma pamakore zana.
Mazera evanhu[chinja | edit source]
- Mbururira kana mbururiza zvinoreva mwana ane makore ekuberekwa kabva pamatanhatu kusvika pamakore gumi 6-10. Apa hapaneyi kuti musikana here kana mukomana.
Vakadzi
Mubvana zvinoreva mwanasikana akaroorwa ane mwana kana vana vakewo. Pakuremekedza vamwe vanoti vabvana nyangwe ari munhu mumwe ari kutaurwa. Pahuwandu vanonzi vabvana.
Chembere munhukadzi asaruka zvokuva nemakore ari murumana rwemakumi matanhatu (60) - apa manero anosiyana.
Varume
Jaha zvinoreva mukomana abva zera anokwanisa kunge ave kupfimba vasikana.
Harahwa zvinoreva murume achembera tingati asaruka zvokuva nemakore ari murumana rwemakumi masere (70) zvichikwira. Maonero anosiyana.
Zvinhu[chinja | edit source]
Mugarakare (Object that has lasted long, or will last long, or has been a long time in its present position) apa kureva chinhu chagara nguva ndefu pachiri uye chichitarisirwa kuramba chiripo nguva refu.


text:
Imba
Imba kana mhatso (house) chivakwa chinogara vanhu pavanobikira, kudyira nokurara. Imba dzinokiwa nezvidhinha, mapango marata, huswa nezvimwewo zvinoshandiswa kuvaka madziro nekupfirira denga remba.
MuAfrica vazhinji vanovaka chidziro chemba nezvidhinha vachizopfirira denga racho nehuswa kana marata.
Kunyika dziri kuEurope neNorth America vanovaka dzimba dzemapuranga dzinova dzinodziya pane dzezvidhinha kunyika dzeko dzinotonhora. MuAfrica mapuranga anonyanya kushandiswa kuturika denga remba.
Dzimba dzinopatsanurwa nezvidziro mukati kuita Rhumu, Mupanda kana kuti Kamuri dzinoshandiswa zvakasiyana.
Chengo, ukuri kana madziro (wall of house or room).
Katungu kana chitsora zvinoreva musha uri kwawo wega kusina vamwe - isolated dwelling place.
Inho (Grid) A grating of thin parallel bars, similar to a grid-iron.
Guva kana pasi (Floor). Rovera guva nepuranga.
Chikwauro (wooden plank for beating down floor).
Ruvara zvinoreva nzvimbo iri kutanga kutemwa kuti musha uvakwe - new ground for building house.
- Chidza (1. A foundation, 2. A site prepared for building a house) apa kureva nheyo yemba kana ruvara rwatemwa kuti imba ichikawa.
Kamuri dzemba[chinja | edit source]
Marindo (bedroom) zvinoreva imba yokurarira.
Mhando dzemba[chinja | edit source]
Nhanga apa kureva imba yaShe.


text:
Doro
Doro (Beer) chinwiwa chinogadzirwa nokuviriswa kwezvirimwa kuchishandiswa mbiriso. Doro rinodhaka kana rikanwiwa rakawanda uye harina kunaka kuhutano kana richinwiwa rakawandisa.
Mamwe mazita edoro anonzi hwahwa, mhamba, mupeta uye kune mhando dzaka siyana siyana dzinoti, masese (dregs), kachasu, kangopisa ne doro rechi Rungu. MuZimbabwe doro rechirungu rinogadzirwa neNational Breweries, masese achi gadzirwa ne Chibuku Breweries uye nema kanzuru ne Afdis inogadzira kangopisa.
Kubvuvira (Add malt or yeast when brewing beer) kana kupumha. Tinobvuvira hwahwa nezuva retatu: we add malt to the beer on the third dav of its preparation.
- Anodzvutudza doro kuti anzwe mubiko: he sips the beer to find out its taste.
Hokera (Attraction; quality of attracting). Doro rine hokera: beer betrays itself.
Kabisira (Private beer - brewed for a select few, not for sale or for many people).
Muhwa kana muswa (Stale beer) - apa kureva doro rave kushata kana kuora.
Kudzedzereka (stagger, reel) apa kureva mafambiro emunhu akadhakwa anotadza kufamba zvakati twasa.
Kachasu imhando yedoro rinobikwa kabisira nokuti haritenderwe nemitemo yenyika. Izwi rokuti kachasu rinobva kuPortuguese inoti cachasa.
Matimba kana mangisi - (sweet beer) iri idoro rinotapira.
Kubatwa nedoro[chinja | edit source]
Kune matanho akasiyana ekubatwa nedoro zvichienderana nehuwandu uye mhando yedoro ranwiwa, uye vanhu vanodhakwa nehuwandu hwedoro hwakasiyana.
Kana munhu anwa doro anotanga kudhakwa doro richinge rawanda mumuviri. Kudhakwa kazhinji kunoonekwa nematauriro anenge oita munhu imwe nguva nyadzi dzapera otaura zvinhu asingawanzo kutaura kana doro risati ramubata.
Vamwe vatauri vanoti kudzandiwa vachireva kudhakwa asi pano tichati kudzandiwa kunodarika kudhakwa. Apa doro rinenge rabata muviri nepfungwa dzomunhu zvinodarika mwero wekunzi kudhakwa. Apa munhu anenge asisagone zvinhu zviri nyore sokufamba kana kumira.
Vamwewo vanoti kukorewa nedoro; asi pano tichati kukorewa doro rinenge rabata zvinodarika kudhaka nokudzandiwa. Apa doro rinenge romurwarisa munhu nokuwanda kwaro - iyi ndiyo inonzi intoxication kuEnglish.
Munhu anodhakwa kana kuti kuraradza anonzi chidhakwa kana kuti chiradza.
Zvirwere zvedoro[chinja | edit source]
- Chinyangu, chinanzvu kureva kutsvuka kwemuromo kunokonzerwa nekunwa chikokiyana kana kachasu.
- Munhu akatsiga anozviganhura pakunwa hwahwa.


text:
Dombo
Dombo (rock in English) imhando yegodo rinowanikwa Pasirose. Matombo ane marudzi akasiyana ose akagadzirwa nokuwumbana kwezvinhu zvinosanganisira muchegwa, madzinde akafa, Ivhu rakakukurwa rikazowumbana, manyau echikwatamabwe nezvimwewo.
Matombo akakosha pakuti anoshandiswa: kuvaka dzimba, kuveza mifananidzo, uye kukorora simbi kubva maari.
Contents
Marudzi ematombo[chinja | edit source]
Matombo echikwatamabwe[chinja | edit source]
Igneous rocks
Matombo emadzikinyira[chinja | edit source]
Sedimentary rocks
Matombo eruvandudzo[chinja | edit source]
Metamorphic rocks.
Chivhungahwe (Decomposed rock) apa kureva bvubvururwe rinobuda kana dombo rabvurunhurwa nezvinhu zvinosanganisira mvura inoyerera, gukuravhu, zuva, chando, midzi yemiti uye mhuka dzinofamba dzichitsika matombo aya.
Shepi dzeMabwe[chinja | edit source]
Shongwe (tall rock).
Chikope (overhanging)
Rukangarabwe (rocky place)
Munyakwe kana munyaka (soapstone) kutaura mhando yedombo rinotsvedzerera, risina kukukuta.


text:
WASHINGTON— Nzendo dzekunze kwenyika dziri kuitwa nemutungamiri wenyika, VaRobert Mugabe, pamwe nemutungamiri wehurumende wenyika, VaMorgan Tsvangirai, dzava kupa kuti nyaya yekukurukura zuva rekuita referendamu yange ichitarisirwa svondo rino, imbosendekwa.
VaTsvangirai vari kumusangano weWorld Economic Forum kuDavos Switezerland, ukuwo VaMugabe vari kutarisirwa kuenda kumusangano weAfrican Union summit kuAddis Ababa kuEthiopia mukupera kwesvondo.
Vatungamiri ava vave kutarisirwa kusangana svondo rinouya kuitira kuti vataura nyaya yezuva richaitwa referendamu. Vatungamiri vari muhurumende yemubatanidzwa vange vachitarisirwa kusangana neChina kuti vataure nezvezuva rereferendamu asi izvi zvakona n’anga murapwa achida.
Asi vachitaura nevatori venhau veBloomberg, VaTsvangirai vanoti referendamu ichaitwa muna Kurume, sarudzo dzozotevera. Vanotiwo kuenda kureferendamu kungozadzikisa chirevo sezvo vanhu munyika vakatenderana zviri mugwaro rebumbiro idzva, kuburikidza nemapato ari muhurumende yemubatanidzwa.
Hatina kukwanisa kubata vakafanobata chigaro chemutauriri waVaTsvangirai, VaWilliam Bango, kanawo mutauriri waVaMugabe, VaGeorge Charamba kuti tinzwe musi chaiwo uchasangana vakuru ava.
Asi nyaya yavo yekuti vanhu vachangotambira bumbiro riri kubva kuCOPAC yashorwa zvikuru nasachigaro weNational Constitutional Assembly, Muzvinafundo Lovemore Madhuku, avo vanoti vanhu havatambire zviri kubikwa neCOPAC.


text:
Shambadza
Kushambadza (Advertising; selling) zvinoreva kusvitsa mashoko kuvanhu pamusoro pechiitiko chichaveko nechinangwa chokuti vanhu vazive vagosvika pachiitiko ichi. Kushambadza kunoitwa kuti vakwezve vatengi vezviri kutengeswa.
Mamwe Mazwi[chinja | edit source]
Hugaro paSherufu (Shelf Life) zvinotaurwa pamusoro pezvinhu zvinotengeswa zvakadai sezvidyo kana mishonga kuchireverwa nguva yazvinokwanisa kugara zvisati zvashata kana kuwora. Sokuti chingwa chine hugaro pasherufu kwemazuva maviri, chakadarika ipapo chinenge chashata kunze kwekunge chakachengetwa mufiriji. Mafuta ekubikisa ane hugaro pasherufu kwemwedzi yakati kuti asati ashata. Mune dzimwe nyika nguva yehugaro pasherufu inotarwa nemitemo yenyika.